text:
Frauenkirche
'S i am Frauenkirche (“Eaglais na Mnà”) ann an Dresden aon dhe na h-eaglaisean as àile anns an stoidhle baroc. Chaidh an eaglais a thogail eadar 1726 is 1743.
Susbaint
An t-seann eaglais[deasaich | deasaich an tùs]
Bha eaglais bheag anns an àite seo bhon 11mh linn a-mach ris an canar Kirche zu unser liuben Vrouwen. Tha an t-ainm a' ciallachadh: "Eaglais do ar mnaoi gràdhaiche" agus a' toirt urram do Mhoire. Is dòcha gum b' e sin an eaglais a bu shine a bha ann an Dresden.
A rèir an àrc-eòlaiche Reinhard Spehr chaidh a' chiad eaglais a thogail timcheall air 1060[1], agus tha e coltach gun chaidh i a dhèanamh le fiodh.[2] Anns an 12na linn thogadh eaglais à clachan a chaidh a leudachadh anns an stoidhle Gotach anns an 14mh linn.[1] Aig àm an Àth-leasachaidh dh’atharraich an Eaglais Chaitligeach chun na h-Eaglaise Pròstanaiche. Aig toiseach na 18mh linn bha an eaglais a' fhàs seann, bha eagal air muinntir Dresden gum biodh i a' briseadh. Agus cha robh i mòr gu leòr airson àireamh an luchd creideamh a bha a' fàs gu math luath. Mar sin chaidh an eaglais seo a leagail ann an 1727.
Am Frauenkirche[deasaich | deasaich an tùs]
Chaidh an eaglais ùr, am Frauenkirche, a thogail eadar 1726 is 1743 a rèir nam planaichean a chruthaich George Bähr. Bha an rìgh August der Starke ag iarraidh eaglais ann an stoidhle coltach ris an àrd-eaglais anns an Ròimh no an eaglais Santa Maria della Saluteno ann an Venezia.
An toiseach chruthaich Bähr eaglais air a bheil "dome" à fiodh is copar. Ach air sgàth 's gun robh an t-airgead gann, dh'atharraich e am plana aige agus chuir e dome à clachan-gainmhich oirre a bha fada na bu shaoire ach fada na bu truime. Tha an dome cho àird ri 96 m agus cho trom ri 12,000 tunna. Tha e coltach ri clag agus canar die Steinerne Glocke (clach-clag) ris. Bha deasbad mòr ann am biodh an togalach seasmhach gu leòr airson a bhith a' seasamh ris a' chuideam. Ach bha, agus bha am Frauenkirche ri fhaicinn bho astar fada ann am bun-sgòth Dresden airson 200 bliadhna.
Chaochail George Bähr 16 am Màrt 1738 ann an Dresden, còig bliadhna mus robh am Frauenkirche deiseil. Chaidh a thìodhlacadh am broinn na h-eaglaise.
An Dàrna Cogadh[deasaich | deasaich an tùs]
Anns an Dàrna Cogadh bha Dresden air a mhilleadh gu mòr air , gu h-àraidh eadar an 13mh is 15mh dhen Ghearran 1945 nuair a chaidh mòran bhomaichean a' leigeil air a' bhaile leis na Breatannaich is na h-Aimeireaganaich. Bha na bomaichean a' losgadh an t-seann-bhaile agus bha am Frauenkirche air a milleadh leis an teine mhòr. Bha an teine am broinn na h-eaglaise cho teth ri 1200° C, mar sin bhris na clachan-gainmhich às a chèile. Aig 10 uairean sa mhadainn 15 an Gearran bhris na ballaichean às a chèile agus bha an dome a' tuiteam am broinn an togalaich.
An dèidh a' chogaidh, aig àm GDR ann an 1962, dh’iarr comhairle a' bhaile pàirce-chàraichean a chur an àite. Ach bha muinntir Dhresden an-aghaidh a' phlana sin. Chleachd iad na tobhtaichean gus cuimhne a thoirt don fheadhainn às an teaghlach aca a chaidh a mharbhadh anns a' chogaidh, gu h-àraidh don fheadhainn a bha air an caill gun tìodhlacadh ceart. Chuir iad rosan ris na clachan briste. Mar sin dh’fhàs an àite seo cudromach mar chuimhneachan-daoine agus ìomhaigh an-aghaidh chogaidhean.
Bhon bhliadhna 1982 a-mach thòisich coinneamhan-sìthe a bhith ann an seo cuideachd. Gach 13mh an Gearran bhathar a' coinneachadh an seo gu math sàmhach agus a' toirt flùraichean agus coinnlean ris an tobhta. Aig an deireadh , ann an 1989, bha nas motha na 10.000 duine a' gabhail pàirt anns a' ghluasad sìthe seo. Mu dheireadh thall bha sin a' leantainn, (le tachartasan eile) gu ath-aontachadh na Gearmailt ann an 1989.
Ath-thogail[deasaich | deasaich an tùs]
An dèidh ath-aonachaidh na Gearmailt thòiseachadh air an eaglais a thogail a-rithist anns an stoidhle tùsail ann an 1994. Bha mòran daoine is buidhnean eadar-dhealaichte air feadh an t-saoghail an sàs anns an obair seo. Mar eisimpleir chruthaich Alan Smith à Lunnainn crois ùr an stìobaill. B’ esan mac an athair a b' e aon de na stiùireadairean plèana a chuir bomaichean air Dresden. [3]
Anns an 30 an Dàmhair 2005 bha a' chiad aifreann a-rithist anns am Frauenkirche. An-diugh 's e samhla na rèiteachd is na sìthe a tha anns am Frauenkirche.
Dealbhan[deasaich | deasaich an tùs]
Iomraidhean[deasaich | deasaich an tùs]
- ↑ 1.0 1.1 Spehr, Reinhard (1994): “Grabungen in der Frauenkirche von Nisan/Dresden”, Ann an:Judith Oexle (deas): Frühe Kirchen in Sachsen. Ergebnisse archäologischer und baugeschichtlicher Untersuchungen. (Gearmailtis). Stuttgart: Konrad Theiss, td. 211.
- ↑ Kobuch, Manfred (2002): “Die Anfänge der Dresdner Frauenkirche”, Ann an: Die Dresdner Frauenkirche. Jahrbuch 2002. Weimar: Hermann Böhlaus Nachfolger, td. 52.
- ↑ Naidheachdan BBC
Ceanglaichean a-mach[deasaich | deasaich an tùs]
- Duilleag oifigeil Frauenkirche Dresden
- Die Dresdner Frauenkirche, Film mu eachdraidh na h-eaglaise, bhideo air Tbh Gearmailteach
- Alan Smith: crois ùr an stìobaill (Gearmailtis)
- The Frauenkirche - Duilleag aig "Library of Congress" (Beurla)


c: text/html

text:
AS the Tory government's handling of Brexit raises concerns about the border, it is not surprising that support for Irish unification in Northern Ireland is increasing. Even if an agreement on the border is reached that doesn’t damage the North, the impact of Brexit will make the Republic a more attractive state to be aligned with in the future anyway. As with the Good Friday Agreement, it is possible if enough members of both communities want it, and there will be changes and sacrifices required of both to make it work.
CHAN eil na Tòraidhean a’ tuigsinn Èirinn a Tuath agus chan eil coltas ann gu bheil iad fiù ’s airson feuchainn. Tha muinntir na sgìre air mothachadh dhan a seo.
A-rèir cunntas-bheachd LucidTalk, nam fàgadh an Rìoghachd Aonaichte an t-Aonadh Eòrpach às aonais còrdadh air mar a dhèiligeas iad ris a’ chrìoch eadar a’ Phoblachd agus Èirinn a Tuath, thuirt 48% gum biodh iad airson fantainn taobh a-staigh an Aonaidh Eòrpaich tro bhith ag aonachadh leis a’ Phoblachd. Thuirt 45% gum biodh iad airson fantainn còmhla ris an Rìoghachd Aonaichte taobh a-muigh an Aonaidh Eòrpaich.
Chleachd Theresa May am fiosrachadh seo ann an coinneamh còmhla ri cuid de Thòraidhean a tha ag iarraidh Brexit cho cruaidh is a ghabhas, Jacob Rees-Mogg agus a chuideachd. Fiù ’s às aonais na fianaise seo, thuigeadh tu gum biodh May teagmhach mu reifreann sam air cuspairean den leithid agus i a’ cuimhneachadh air cho cinnteach is a bha Daibhidh Camshron mun reifreann air Brexit.
Dìreach còig bliadhna air ais cha robh ach 17% airson aonachadh ris a’ Phoblachd, agus 65% cinnteach ag ràdh gun robh iad toilichte mar phàirt den Rìoghachd Aonaichte. Ach còig bliadhna air ais cha robh Brexit ach na aisling, no trom-laighe, ann an ceann àireamh glè bheag de Thòraidhean.
Feumar cuimhneachadh, a dh’aindeoin na chanas an DUP, nach do bhòt a’ mhòr-chuid ann an Èirinn a Tuath airson Brexit. Ach ’s iadsan a bhios aig cridhe rèiteachaidh sam bith. Mura thèid aig Riaghaltas Bhreatainn còrdadh math gu leòr, no còrdadh sam bith fiù ’s a lorg leis an Aonadh Eòrpach, ’s e Èirinn a Tuath a dh’fhuilingeas an toiseach agus anns na dòighean as miosa.
Tha muinntir Bhreatainn gu h-ìre mhath coma mu dhèidhinn an àite a th’ aig Èirinn a Tuath anns an Rìoghachd Aonaichte. Mar a chaidh aithris anns a’ phàipear seo, thuirt 37% de mhuinntir Shasainn a fhreagair cunntas-bheachd Panelbase nach bhiodh iad deònach Gibraltar a chall airson Brexit soirbheachail an coimeas ri 35% nach biodh deònach Alba a chall. Cha robh an àireamh airson Èireann a Tuath ach aig 31%.
Chaidh an stàit dhan b’ ainm Èirinn a Tuath stèidheachadh ann an 1921. Bha buill-airm aig an dà choimhearsnachd agus bha gu leòr dhiubh deònach an cleachdadh. Tha an dà choimhearsnachd air a bhith teagmhach mu chàch a chèile fad linntean ach tha sìth a-nis air maireachdainn bho na naochadan.
Thàinig crìoch air an linn nuair a bha làmh an uachdair aig a’ choimhearsnachd Bhreatannach thairis air an còrr den sgìre agus is math sin. Tha an saoghal air atharrachadh gu mòr bho 1921, gu h-àraid a thaobh còraichean mion-shluaghan. Chan fheumadh eagal a bhith air Pròstanaich mun na còraichean-daonna aca ann an stàit Èireannach anns an 21mh linn.
Rachadh Èirinn a h-aonachadh ach chan e cùis sìmplidh a bhiodh ann. Cha b’ urrainn dhaibh eisimpleir ath-aonachadh na Gearmailte a’ leantainn airson iomadh adhbhar. Anns an t-suidheachadh sin, cha mhòr nach do ghabh Gearmailt an Iar thairis air Gearmailt an Ear. Cha bhiodh sin freagarrach idir anns an t-suidheachadh seo. Chan eil e ceart feuchainn ri toirt air taobh seach taobh a bhith a’ leigeil seachad a h-uile càil a tha cudromach dhaibh agus na samhlaidhean a tha mar phàirt den fhèin-aithne.
’S e rud a th’ ann an Èirinn a Tuath, sgìre no dùthaich no gu brith dè chleachdas tu air a son, ach ’s e àite fa leth bhon Rìoghachd Aonaichte a th’ innte agus bhon chòrr de dh’Èirinn cuideachd. Dh’fheumadh Poblachd ùr dòigh a lorg leigeil leis a’ choimhearsnachd sin a bhith Breatannach fhathast.
’S dòcha gum faodadh Èirinn pàirt a ghabhail anns a’ Cho-fhlaitheas, buidheann a tha loma-làn phoblachdan anns an latha an-diugh. Aig a’ char as lugha chanainn ’s bhiodh bratach ùr a dhìth orra. Ged a chaidh bratach na Poblachd a dhealbhadh gus an dà choimhearsnachd a riochdachadh agus an geal mar sìth eatarra, ann an sùilean an t-saoghail agus a’ mhòr-chuid chan eil a’ bhratach ach a’ samhlachadh aon choimhearsnachd. Ri linn Aonta Dihaoine na Ceusta, bha aig gach taobh ri atharrachaidhean mòra agus doirbh fhuiling. Bhiodh aca ris an dearbh seòrsa aonta a ruigsinn a-rithist mus rachadh aca air stàit aonaichte a chruthachadh.
Tha atharrachaidhean gus tighinn air Poblachd na h-Èireann co-dhiù. An ceann beagan bhliadhnaichean bidh Baile Àtha Chliath am baile-mòr as mhotha anns an Aonadh Eòrpach far a bheil a’ Bheurla na prìomh chànan. Dh’innis a’ chompanaidh Thomson Reuters an t-seachdain-sa gu bheil iad gus pàirt den chompanaidh aca, a bhios a dèiligeadh le malairt ionmhasail luach $300 billean gach latha, a ghluasad bho Lunnainn gu Baile Àtha Chliath. Cha bhi iad nan aonar.
Fiù ’s ann an co-theacsa Bhrexit soirbheachail, agus chan eil sealladh air a leithid an-dràsta, is cinnteach gum biodh Poblachd na h-Èireann nas beartaiche na tha i, na rud tarraingeach dhan choimhearsnachd a tha dìreach astar dà uair a thìde ann an càr mu thuath air Baile Àtha Chliath.
GLOSSARY:
Ath-aonachadh – reunification
Crìoch – border
Maireachdainn – enduring
Ionmhasail - financial

robotstxt: allowed

filter: keep


text:
- TIOTAL
- Carragh-cuimhne do Mhurt Ghlinne Comhainn
- EXTERNAL ID
- HC_PLANNING_06_044_0044
- ÀITE
- Gleann Comhann
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- DEIT
- 14 Dàmhair 1980
- LINN
- 1980an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 15363
- KEYWORDS
- cuimhneachain
carraighean-cuimhne
murt
cinnidhean
seumasaich
Tha carragh-cuimhne Murt Ghlinne Comhainn suidhichte aig ceann an ear baile Ghlinne Comhainn agud chaidh a chruthachadh le Dòmhnallach Obar Dheathain. Tha e a' cuimhneachadh air murt Dòmhnallaich Ghlinne Comhainn sa Ghearran 1692.
Thabhainn an Rìgh Uilleam mathanas a thoirt do na cinnidhean Gàidhealach a bha a' sabaid na aghaidh ann an Ar-a-mach nan Seumasach 1689 nan gealladh iad ùmhlachd a thoirt dha ro 1 Am Faoilleach 1692. Chaidh Alasdair MacIain, Ceann-cinnidh Dhòmhnallaich Ghlinne Comhainn a ghealltainn ùmhlachd a dh'Inbhir Lòchaidh ach chaidh iarraidh air a dhol a dh'Inbhir Aora. Air sgàth sin bha ùmhlachd còig latha fadalach. Chaidh Dòmhnallaich Ghlinne Comhainn a thaghadh gus eisimpleir a shealltainn do na cinnidhean eile a dhiùlt ùmhlachd a ghealltainn. Chaidh saighdearan, fon Chaiptean Raibeart Caimbeul, a chur a dh'fhuireach còmhla ri na Dòmhnallaich agus an dèidh dà sheachdain fhuair iad òrdugh 'putt all to the sword under seventy'. Sa chiad dol a-mach, chaidh 38 a mharbhadh, ach bhàsaich barrachd an dèidh sin le dìth fasgaidh sa ghleann an dèidh dhan dachaighean a bhith air an cur nan teine.
Fa chomhair cùl-ionad de còrr agus 200 bliadhna de shabaid eadar cinnidhean, le bhith a' cur Caimbeulach os cionn nan saighdearan dh'fhàg sin gun robh àite an Riaghaltais sa mhurt air fhalach gu mòr ann an inntinnean cuid de dhaoine


text:
Cobhair ga shireadh mu Chàball a' Chuain Sgìth
Tha Comhairle nan Eilean Siar air sgrìobhadh gu Prìomhaire Bhreatainn is Prìomh Mhinistear na h-Alba ag iarraidh orra gu pearsanta a dhol an sàs san dàil a th' ann a bhith a' cur Càball a' Chuain Sgìth an sàs.
Thuirt Ceannard na Comhairle, Aonghas Caimbeul, gu bheil e an-fhoiseil gu bheil Ofgem a' coimhead air cabàllan gu dùthchannan Eòrpach eile seach cumhachd ath-nuadhachail a bhrosnachadh san rìoghachd seo fhèin.
Tha seo a' tighinn an dèidh mar a tharraing aon chompanaidh a bha am beachd tuath-gaoithe a thogail ann an Leòdhas a-mach às an leasachadh, 's iad ag ràdh nach robh e comasach dhaibh ri linn nan cnapan-starra air a' chàball.
"Tha còrr air 12 bliadhna a-niste bho thòisich sinn ag iomairt airson a' chàbaill agus a' cheangail a tha seo ri Tìr-Mòr, agus ged a tha sinn a' fàs nas fhaisge air, a-rithist 's a-rithist tha cnapan-starra gan cuir mu choinneimh nan companaidhean a th' airson na leasachaidhean a tha seo a dhèanamh," thuirt Fear-gairm na Comhairle, Tormod Dòmhnallach.
Cnapan-starra
"Tha sinn an dòchas gun toir gach cuid am Prìomhaire agus am Prìomh Mhinistear air Ofgem agus SHET - companaidh le SSE a tha an urra ris an lìonra agus an griod a thoirt dha na h-Eileanan agus ceann a tuath na h-Alba - seo a thoirt air adhart.
"Tha sinn air a bhith a' dèiligeadh ri ministearan gach cuid ann an Dùn Èideann agus ann an Lunnainn thairis air na bliadhnaichean, agus tha sinn a' faicinn barrachd is barrachd gu bheil iad a' cur chnapan-starra.
"'S e an eagal a th' oirnn gu dèan tuilleadh de na companaidhean a th' airson leasachaidhean a thoirt air adhart co-dhùnadh gum biodh iad na b' fheàrr a dhol a bhadeigin eile agus gu bheil na h-Eileanan a' dol a chall a-mach air cothrom sònraichte.
"Thathas a' bruidhinn air leasachaidhean luach faisg air £2bn anns na h-Eileanan, agus ma 's e 's gun deadh na rudan sin a chall, 's e rud mì-choltach a bhiodh ann.
"Tha an Riaghaltas a-niste a' coimhead ri ceangal a dhèanamh ris an Fhraing, 's ri Èirinn, 's an Nirribhidh 's an Danmhairg, agus tha sinn a' faicinn gu bheil sin a-rithist mì-choltach nuair nach urrainn dhuinn ceangal a dhèanamh eadar na h-eileanan anns an Rìoghachd Aonaichte ri Tìr-Mòr airson na pròiseactan a tha seo a thoirt air adhart," thuirt e.
Dìmeas
Tha a' Chomhairle cuideachd air sgrìobhadh gu Coimisean na h-Eòrpa, ag iarraidh soilleireachadh air mar a chaidh dèiligeadh ris a' chùis.
"Tha sinn airson 's gun coimhead an Coimisean Eòrpach ris na th' air tachairt, agus dearbhadh a dhèanamh a bheileas a' dèanamh dìmeas air muinntir nan Eilean," thuirt Mgr Dòmhnallach.
"Tha an Roinn Eòrpa ga dhèanamh soilleir, chan e a-mhàin nach bu chòir a bhith a' dèanamh dìmeas air muinntir nan Eilean, ach gum bu chòir a bhith a' coimhead ri suidheachadh eileanach mar rud sònraichte far am bu chòir cuid de na cnapan-starra seo 's dòcha a bhith air an cur an dàrna taobh airson leasachadh a thoirt air adhart.
"Thathas a' gabhail ris gu bheil e nas doirbhe, a bhith a' toirt leasachaidh den t-seòrsa seo air adhart ann an eilean beag air iomall dùthcha, agus tha iad a' coimhead ris gun coimhead na rìoghachdan ris ann an dòigh tòrr nas bàidheile na àiteachan eile.
"Tha sinne a' smaoineachadh co-dhiù gu bheileas a' dèanamh a' cheart aghaidh sin, leis an t-suidheachadh a tha seo, agus a' cur ann barrachd chnapan-starra airson nan companaidhean a th' airson na leasachaidhean a tha seo a thoirt air adhart," thuirt e.


text:
Oliver Mezger
Neach-ealain ùr-nòsach air ainmeachadh airson Sgoilearachd Jon Schueler aig Sabhal Mòr Ostaig
Chaidh Oliver Mezger ainmeachadh mar an neach-ealain ùr a bhios a’ tighinn gu Sabhal Mòr Ostaig fo Sgoilearachd Jon Schueler. Tha ainm aig Oliver mar neach-ealain ùr-nòsach is innealta a bhios a’ cleachdadh mheadhanan leithid film is cleasachd agus na meadhanan didseatach. Tha Oliver stèidhichte ann an Alba agus tha e air grunn thaisbeanaidhean a chur air dòigh bho dh’fhàg e Sgoil Ealain Ghlaschu ann an 2006 far an do rinn e Ceum Maighstireil sna h-Ealain Ghrinn.
Thuirt an t-Oifigear Leasachaidh Ealain aig Sabhal Mòr Ostaig, Kath NicLeòid: “Chaidh Oliver Mezger, a’ chiad duine a tha stèidhichte ann an Alba a tha air an sgoilearachd seo fhaighinn, a roghnachadh bho am measg 406 luchd-ealain a chuir a-steach air a shon bho air feadh an t-saoghail. Tha cliù na sgoilearachd a’ sìor dhol am meud agus tha e a’ tarraing luchd-ealain aig a bheil ùidh sa Ghàidhealtachd agus an t-àite a th’ againn san t-saoghal mhòr san latha an-diugh. Tha iad cuideachd a’ faicinn gu bheil cothrom air leth ann iad fhèin a bhogadh ann an coimhearsnachd, cànan, tìr agus cultar na sgìre agus tha cothrom aca air na goireasan barraichte a th’ againn an seo aig Sabhal Mòr Ostaig airson luchd-ealain.”
A’ bruidhinn air an naidheachd gun deach Sgoilearachd Jon Schueler 2015 a bhuileachadh air, thuirt Oliver: “Tha mi air mo dhòigh glan an cothrom seo fhaighinn. Bidh e fìor mhath ùine a chur seachad a’ cnuasachd air bàrdachd Ghàidhlig is ceòl na pìoba ann an doimhneachd còmhla ri oileanaich is luchd-rannsachaidh aig Sabhal Mòr Ostaig. Ann a bhith a’ dèanamh oidhirp Ceòl Mòr a thuigsinn is a thaisbeanadh ann an dòigh a tha freagairt air an latha an-diugh, bidh mi a’ cur cheistean san ùine agam ann an Slèite - mar neach-ealain a bhios a’ dèanamh feum de dh’fhilm is cleasachd - a thaobh ciamar a tha mi a’ dol a shealltainn, tro na h-ealain lèirsinne, mar a tha sinn fhathast san linn dhidseatach a’ faireachdainn faisg air na seann ealain ach aig an aon àm a’ faicinn gu bheil iad eadar-dhealaichte bho na th’ againn an-diugh.”
Fhuair Oliver an Duais RSA Morton 2013/14 o chionn ghoirid airson luchd-ealain a tha ag obair ann an Alba le meadhan far a bheil iad a’ cleachdadh lens. Leis an duais sin, chaidh aig Oliver air an obair ‘Air Sgàth - For the sake of Margaret Tait’ a dhèanamh le film is dealbhan. Thug e dà bhliadhna dha crìoch a chur air agus e a’ freagairt air a’ film a rinn Margaret Tait, ‘Caora Mòr - The Big Sheep’ ann an 1966.
Thèid Sgoilearachd Jon Schueler a bhuileachadh air neach-ealain eadar-dhealaichte gach bliadhna agus b’ e Takeshi Shikama à Iapan a’ chiad neach-ealain a fhuair an sgoilearachd ann an 2013, agus an uair sin ann an 2014 bha an neach-ealain fuaime Helmut Lemke às a’ Ghearmailt air mhuinntireas aig a’ Cholaiste leis an sgoilearachd. ’S e com-pàirteachas eadar-nàiseanta, sònraichte a th’ ann an Sgoilearachd Jon Schueler eadar Sabhal Mòr Ostaig OGE agus Urras Jon Schueler, le taic bho Acadamaidh Rìoghail na h-Alba, agus tha e a’ cur ris a’ phrògram air mhuinntireas a tha mu thràth air a ruith le SMO, le taic bho Alba Chruthachail, airson sgrìobhadairean Gàidhlig, luchd-ciùil, luchd-ealain lèirsinne agus luchd-dràma Gàidhlig. Bidh an sgoilearachd a’ ruith gu 2016. Chaidh a stèidheachadh gus comharra a dhèanamh agus cuimhne a chumail air beatha, obair agus buaidh an neach-ealain chliùitich, eadar-nàiseanta agus a’ pheantair eascruthaich, Jon Schueler (1916-1992), agus airson aithne a thoirt dhan dlùth-chàirdeas a bh’ aige le cruth-tìre agus àrainneachd na Linne Slèitich.
Chaidh co-labhairt is taisbeanadh a chumail gus beatha Jon Schueler a chomharrachadh eadar 27-29 Cèitean 2016 aig Sabhal Mòr Ostaig, ceud bliadhna bho rugadh Schueler.
Aithisg Sgoilearachd Jon Schueler 2015 “parallels” le Oliver Mezger
Airson tuilleadh fios air an obair a rinn Oliver aig Sabhal Mòr Ostaig, rach gu: http://ohvmezger.co.uk/
Chithear an seo film ghoirid a chruthaich Oliver – “foghar – noise, sound, note, blow” https://vimeo.com/169000680


text:
- TIOTAL
- Uilleam MacAoidh, Probhaist Inbhir Theòrsa, Gallaibh
- EXTERNAL ID
- QZP40_467_P376
- DEIT
- 1897
- LINN
- 1890an
- CRUTHADAIR
- Rev Adam Gunn, MA & John Mackay (eds)
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31261
- KEYWORDS
- probhaistean
Rugadh Probhaist MacAoidh ann an 1844 an Sgeilpeach, Srath Nabhair, Cataibh. B' e Clann MhicAoidh à Ceann Loch an Reidhinidh na sinnsearan aige agus bha e na fhear-màil air fear de na tuathanasan a bu mhotha is a bu shoirbheachail ann an Alba.
A bharrachd air post a' Phrobhaist, b' e neach-ionaid a' Bhanca Town and County, bàillidh Oighreachdan Feswick is Fearann a' Chrùin ann an Gallaibh, is ionmhasair Comhairle Siorrachd Ghallaibh.
Bha ùidh mhòr aig Probhaist MacAoidh ann an Comann Clann MhicAoidh, agus b' e ceannard a' Chomainn fad ghreis.
Chaidh an dealbh seo a thoirt o 'Sutherland and the Reay Country', air deasachadh leis an Urr Adhamh Gunnach is Iain MacAoidh, 1897


text:
Fèill Uan na Luirge
Tha dùil gun tèid mu 19,000 uan a reic Dimàirt aig fèill mhòr na Luirg.
'S i fhathast tè de phrìomh fhèilltean uan na Roinn Eòrpa ged nach eil i buileach cho mòr 's a bha bho chionn beagan bhliadhnaichean.
Tha dùil ri eadar 500 agus mìle tuathanach 's croitear aig an fhèill eadar luchd-reic 's luchd-ceannach.
Thuirt Cathraiche United Auctions, Dàibhidh Leggatt, nach eil fhios aig an ìre-sa dè a' bhuaidh a bheir a bhith a' fàgail an Aonaidh Eòrpaich air a' ghnìomhachas, ach gu bheil cho lag 's a tha an nota an-dràsta a' ciallachadh gu bheil e e nas saoire dha luchd-ceannach às an Roinn Eòrpa uain Albannach a cheannach.
Tha na prìsean aig an Luirg air am meas mar shlat-tomhais airson fèilltean uan eile.


text:
29.4.07
A' sgrìobhadh an seo
Uill... Tha e cho doirbh a bhith a' sgrìobhadh anns a' bhlog... Chan e sin air sgàth 's gu bheil e doirbh a bhith a' sgrìobhadh sa Ghàidhlig, chan eil idir. Uill... 'S e sin air sgàth 's nach eil rud sam bith inntinneach agam ri ràdh. Chan eil rud sam bith agam ri ràdh agus chan eil rud sam bith agam ri dhèanamh sna làithean seo, chan eil dad a' tachairt an seo. Idir. Chan eil fhios agam dè bhios mi a' sgrìobhadh anns a' bhlog seo, agus chan eil fios agam cuin a bhios mi a' sgrìobhadh a-rithist. Is dòcha gu bheil mi sgìth cuideachd. Co-dhiù, cha robh mi riamh a' sgrìobhadh an seo gu tric...
Subscribe to: Posts (Atom)


text:
Beul-Aithirs is Dualchas le Màiri Sìne Chaimbeul
Cinn-latha: 05/08/19 - 09/08/19
Cosgais: £260 (£180 do dh'oileanaich)
Neach-teagaisg: Màiri Sìne Chaimbeul
Maoineachadh ILA ri fhaighinn: Chan eil
Clàraich an-dràsta!
Tha Sabhal Mòr Ostaig air leth toilichte cùrsa ùr, Beul-Aithris is Dualchas, a thabhann am bliadhna le Màiri Sìne Chaimbeul.
Chaidh an cùrsa seo a chruthachadh do dh’oileanaich a tha adhartach sa chànain agus a tha airson barrachd eòlais a chur air eachdraidh agus cultar nan Gàidheal tro bheul-aithris nan daoine. Tron t-seachdain bithear ag èisteachd ri òrain thraidiseanta agus ag ionnsachadh mu chleachdaidhean agus beatha-làitheil nan daoine gu h-àraidh tro sgeulachdan agus seanchas. Bithear cuideachd a’ toirt sùil air an luchd-cruinneachaidh as ainmeile ann an Alba agus na dòighean-obrach a chleachd iad. Thathar an dùil gum bithear a’ fàgail aig deireadh na seachdaine le bun-eòlas de dhualchas agus cruinneachadh de bheul-aithris.
Tha an cùrsa seo iomchaidh do dhaoine a tha fileanta sa Ghàidhlig no a rinn na cùrsaichean cànain againn aig ìre 8, 9 & 10 is cuideachd dhaibhsan a rinn Cùrsa Goirid ann am Flòdaigearraidh no fear a tha co-ionnan riutha seo.
Mu dheidhinn Màiri-Sìne:
Rugadh agus thogadh Màiri Sìne Chaimbeul anns a’ Phloc air a’ Ghàidhealtachd. Fhuair i Ceum MA le Urram ann an Ceiltis bho Oilthigh Obar Dheathain. Bha i ag obair ann an Lunnainn airson trì bliadhna agus an uairsin chaidh i air turas a dh’Afraig a Tuath agus dhan Ear-mheadhan. Nuair a thill i, chaidh i a-steach airson teagasg agus bha i ann an Àrd Sgoil Phort Righ airson grunn bhliadhnaichean. Bha i an sàs anns a’ bhuidheann dràma Gàidhlig, Fir-Chlis, gus an do phòs i Tormod a’ Bhocsair (Caimbeul) ann an 1979.
Tha Màiri Sìne aithnichte mar sgrìobhadair is i air grunn leabhraichean agus sgriobtaichean cloinne a’ sgrìobhadh airson prògraman telebhisein. Tha fèill mhòr air Màiri Sìne an dà chuid mar sheinneadair agus neach-teagaisg. Bha i a’ teagasg òrain Ghàidhlig ann am bun-sgoiltean an Leòdhas airson beagan bhliadhnaichean agus bhuannaich i Bonn Òr an t-Seann Nòis aig a’ Mhòd anns an Òban ann an 1992. Am bliadhna tha i an dùil leabhar fhoillseachadh air Iain Mhic Mhurchaidh, bàrd à Cinn Tàile.
Ge-tà is ma dh’fhaoidte gur ann mar sàr neach-teagasg aig Sabhal Mòr Ostaig far an robh i airson còrr is trì air fhichead bliadhna a’ teagasg Gàidhlig agus Cultar Traidiseanta a tha Màiri Sìne air leth airidh air aithneachadh agus moladh. ’S iomadh oileanach sean is òg thar nam bliadhnaichean a th' air buannachd fhaighinn às na clasaichean ’s na h-òraidean aice is iad air am beò ghlacadh leis na tha aice ri thoirt seachad.
Anns a’ chùrsa seo is cinnteach gum bi fealla-dhà is còmhradh rim faighinn is pailteas de sgeulachdan tlachdmhor rin cluinntinn is rin aithris.


text:
Gàidhlig Ìre 5
Cinn-latha: 01/04/19 - 05/04/19
Cosgais: £260 (£180 do dh'oileanaich)
Neach-teagaisg: Mìcheal Klevenhaus
Maoineachadh ILA ri fhaighinn: Chan eil
Clàraich an-dràsta!
Bidh an cùrsa seo freagarrach do luchd-eadar-mheadhanach aig ìre nas àirde aig a bheil tuigse air a’ chànan is comas air còmhradh a chumail ann an doimhneachd le bhith a’ cleachdadh structaran mionaideach. San ìre seo, cuirear eòlas air structaran le ainmean-àite annta, structaran le riochdairean mar chuspair, agus mìneachadh far a bheil cuspairean.
Mar phàirt den chùrsa, gheibhear eòlas a bharrachd air gràmar, gheibhear cothroman sgilean labhairt a chleachdadh, is gheibhear cothrom dòighean cànain ùra is briathrachas ùr ionnsachadh.
Gheibh thu barrachd fiosrachaidh mun ìre an seo.
Tuairmse Ìre Cùrsa & Co-ionannachd de Ìre SCQF
An Cùrsa Inntrigidh Earrann 3 (10-11)
SCQF 5-6 SQA Ìre Choitcheann: Creideas & Gàidhlig àrd-ìre (luchd-ionnsachaidh)


text:
16 an t-Iuchar
'S e 16 an t-Iuchar an 197mh latha dhen bhliadhna a rèir a' Mhìosachain Ghriogaraich (198mh ann am bliadhna-leum). Tha 168 latha air fhàgail gus deireadh na bliadhna.
Susbaint
TachartasanDeasaich
- 1730 - Chaidh Pàpa Clemens XII a thaghadh mar phàpa.
- 1848 - Chaidh am Pàrtaidh Libearalach Choloimbia a stèidheachadh.
BreitheanDeasaich
- 1872 - Roald Amundsen, ann am Borge. Rannsachair à Nirribhidh.
- 1926 - Irwin Rose ann an Eabhraig Nuadh. Bith-eòlaiche às na Stàitean Aonaichte.
- 1940 - Eddie MacThòmais, cathraiche club ball-coise Albannach, Dùn Dèagh Aonaichte.
BàsanDeasaich
- 1557 - Anna Cleves, ceathramh bhean phòsda Eanraig VIII
- 1866 - Juan José Nieto Gil, stàitire à Coloimbia.


text:
- TIOTAL
- 'Yankee Tank' 15014 air trèana luchd-siubhail aig Hudaman, 1926
- EXTERNAL ID
- PC_HRS_STATIONS_001_718
- ÀITE
- Hudaman
- DEIT
- 7 Dàmhair 1926
- LINN
- 1920an
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27429
- KEYWORDS
- Rèile na Gàidhealtachd
HR
stèisean
smùid
'Yankee Tank' 15014 air trèana luchd-siubhail aig Hudaman.
Chaidh an locomotive a thogail san t-Sultain 1892 Mar HR Àir. 102 agus chaidh a h-ainmeachadh 'Munlochy' ann an 1910. B' e 15014 a bh' innte fo shealbh LMS agus chaidh a toirt a-mach à seirbheis san Dùbhlachd 1934. Chaidh na locomotives seo a dhealbhachadh airson Rèile an Ear Urugaidh ach cha do ghabh iad iad; mar sin am far-ainm 'Yankee'.
Bha Hudaman air ceann meur-loidhne 7 mìle (11km) de loidhe Bhaile Chèith gu Inbhir Nis agus chaidh fhosgladh bho thùs air 10 An Dàmhair 1892. Mar eaconamaidh aig àm a' chogaidh dhùin e do thrafaig air fad air 1 Am Faoilleach 1917 ( ged a chaidh seirbheis cuingealaichte do sgoilearan a thòiseachadh seachdain an dèidh sin). Dh'fhosgail an stèisean a-rithist air 2 An t-Ògmhios 1919 mus do dhùin e mu dheireadh air 14 An t-Sultain 1931 ged a chaidh seirbheisean bathair a chumail a' dol gu 30 An Dùbhlachd 1957.


text:
Loidhne ùr dealain deiseil
Thathas air crìoch a chur air loidhne dealain ùr do dh'Eilean Arainn is Cinn Tìre trì bliadhna an dèidh mar a thug stoirmean crainn-dealain a-nuas, a' fàgail nam mìltean às aonais dealain.
Tha 25 mìle den loidhne ùr fon mhuir, a' ceangal Cinn Tìre le tìr-mòr Shiorrachd Àir.
Mar a bha dùil chosg am pròiseact £200m, agus chaidh crìoch a chur air a rèir a' chlàr-ama leis an dà chompanaidh air a chùlaibh, Electric Transmission Hydro na h-Alba agus SP Energy Networks.
Bha ìmpidh a bharrachd air ri linn 's gun robh leasachadh tuath-gaoithe ann an Cinn Tìre feumach ceangal ris a' ghriod.
Tha na companaidhean air a chùlaibh ag ràdh gum bi an loidhne ùr nas seasmhachd ann an droch shìde, agus tha na companaidhean cumhachd ag ràdh gum bi seirbheis nas earbsaich aca dha muinntir na sgìre.
Chur comhairlichean fàilte air an naidheachd cuideachd, ag ràdh gu bheil iad an dòchas nach tèid dachaighean fhàgail gun dealan a-rithist mar a thachair ann an 2013.


text:
Droch shìde air fàire
Tha rabhadh ga sgaoileadh mu dhroch shìde ris a bheil dùil air an taobh siar Diciadain agus Diardaoin.
Tha Oifis na Sìde air rabhadh òmair a sgaoileadh, 's iad ag iarraidh air daoine a bhith mothachail.
Chaidh grunn sheirbheisean aiseig a chur dheth Dimàirt - am measg sin bha seirbheisean eadar Steòrnabhagh agus Ulapul agus eadar Malaig agus Loch Baghasdail.
Tha Cal Mac air rabhadh a thoirt gu bheil dùil ri maill air grunn mhath sheirbheisean suas gu Diardaoin.
Tha dùil gum faodadh a' ghaoth 80 mìle san uair a ruighinn aig a h-àirde.
Choinnich a' bhuidheann co-òrdanachaidh airson suidheachaidhean èiginneach anns na h-Eileanan Siar Dimàirt agus thug iad rabhadh gum faodadh an droch shìde buaidh a thoirt air seirbheisean poblach anns an sgìre.
Dh'iarr iad air a' phoball sùil a chumail air làrach-lìn Chomhairle nan Eilean Siar airson fiosrachadh mu sgoiltean a bhith dùinte neo seirbheisean còmhdhail gan cur dheth.


text:
Tuathanas-èisg ga dhiùltadh
Dhiùlt Comhairle na Gaidhealtachd cead a thoirt do phlanaichean tuathannas èisg a thogail san Eilean Sgitheanach.
Fo na planaichean aig Hjaltland Seafarms bhiodh tuathanas bhradan air a bhith air a thogail air Loch Shlaopain, ach bha mòran san sgìre na aghaidh.
Mhìnich Comhairle na Gàidhealtachd iomadh adhbhar airson a dhiùltadh, ann an litir a sgrìobh iad chun na companaidh.
Thuirt iad gun robh am plana airson deich cèidsichean 120 meatair de dh'fhaid dualtach cron a dhèanamh air an sgìre agus air an àrainneachd, eadar goireasan ionadail, beathaichean na mara, agus seallaidhean dhaoine.
Chaidh iomradh cuideachd a dhèanamh air meud an sgeama.
Le naoi obraichean maireannach na chois, bha a' chompanaidh air a ràdh gun cuidicheadh e stad a chur air crìonadh sluaigh agus gum brosnaicheadh e an eaconamaidh.


text:
Slighe aiseig ùr do dh'Ìle
Cuiridh Caledonian Mac a' Bhriuthainn slighe aiseig a bharrachd air dòigh airson Ìle thar a' Gheamhraidh.
Ach aig coinneimh ann am Bogh Mòr dhearbh ceannard na companaidh, Màrtainn Dorchester, gum falbhadh am Finlaggan airson a' bhith a' frithealadh sheirbheisean eadar Ùige an Eilein Sgitheanaich, na Hearadh agus Uibhist a Tuath.
Chan eil fhios fhathast cò am bàta a thèid a chur air an t-slighe ùir, ach dh'fhaodadh gur i an Lord of the Isles, no an Hebridean Isles a bhios ann.
Chuir BP Earra-Ghàidheal Ailean Reid fàilte air an naidheachd, ag ràdh gun robh e an dòchas gun leanadh an t-seirbheis a bharrachd an ath Shamhradh.
Ach cuideachd thuirt e gun robh dragh air daoine nach robh e comasach dhaibh fhathast seòlaidhean a chur air doigh thairis air a' Gheamhradh air sgàth 's nach do dh'aontaich Riaghaltas na h-Alba structar chìsean ùra fhathast.
Thuirt e gun robh dragh ann gun cailleadh Ìle luchd-turais mur a deadh seo a rèiteachadh san aithghearrachd.


text:
Faraidhean maoraich gan ìsleachadh
Thèid cur às do na faraidhean mòra a th' air bhanaichean maoraich air aiseagan Chaolas na Hearadh is Chaolas Bharraigh.
Chaidh na prìsean suas a chòig uimhir bho chionn ghoirid nuair a thuirt Caledonian Mac a' Bhriuthainn gum biodh iad a' dèiligeadh le bhanaichean ann an dòigh choimearsalta agus a' cothromachadh an cuideam.
Ach tha iad a-nis air an inntinn atharrachadh an dèidh mar chaidh innse dhaibh mun droch bhuaidh a tha seo a' toirt air gnìomhachas an iasgaich.
"Bha seo a' ciallachadh, rud a bha a' cosg beagan is £40 airson Caol na Hearadh, gun robh e a-nis a' dol gu còrr air £200," thuirt Rùnaire Chomann Iasgairean nan Eilean Siar, Donnchadh MacAonghais.
"An fheadhainn à Barraigh a bha a' tighinn a-nuas a dh'iarraidh maoraich airson a ghiollachd an Steòrnabhagh, bha sin a' ciallachadh gun robh e a' dol bho thimcheall air £80 gu còrr air £400.
"Call mòr"
"Bha sinn a' faicinn nach b' urrainn dha na gnìomhachasan sin cumail a' dol, agus gun deadh am maorach a tha sin gu Tìr Mòr, agus bha call mòr do dh'eaconamaidh Uibhist agus Bharraigh.
"Tha seo a' ciallachadh gu bheil na h-aon riaghailtean a-nis eadar na h-eileanan 's a tha gu Tìr Mòr.
"Ma tha maorach beò a' dol eadar na h-eileanan, no gu Tìr Mòr, tha aon phàirt den t-slighe an asgaidh.
"Tha sin a' dol a dhèanamh atharrachaidh mhòir dhan ghnìomhachas, ri linn, mura biodh seo air tachairt, agus na cosgaisean a' cumail an-àirde, bhiodh obraichean air an call ann an Uibhist 's am Barraigh," thuirt e.


text:
Làrach airson ospadail ùir sa Ghearasdan?
Tha NHS na Gàidhealtachd ann an còmhraidhean ri Riaghaltas na h-Alba mu làrach air an robh Tesco an toiseach a' beachdachadh air bùth a thogail sa Ghearrasdan a cheannach.
Chuir Tesco na planaichean aca an dàrna taobh aig toiseach na bliadhna.
Tha am Bòrd Slàinte a-nis a' coimhead feuch an gabhadh ospadal ùr a thogail an àite ospadal a' Bhelford air fearann a' Bhlàr Mhòir.
Dh'fhaighnich Mìcheal Foxley, a tha na bhall den Bhòrd-Shlàinte, aig coinneimh Dimàirt, dè an ìre aig an robh iad a thaobh ùidh a shealltainn ann a bhith a' ceannach na làraich, agus dùil a-niste gu bheil Tesco a' coimhead ri bhith ga reic.
Dh'innis Àrd-Stiùiriche a' Bhùird, Elaine Mead, dhan choinneimh gun deach a' chùis a chur air adhart gu Riaghaltas na h-Alba airson còmhraidhean a thaobh a bhith a' ceannach na làraich airson ospadal ùr a thogail san àm ri teachd.
Thuirt Mgr Foxley gun robh e ciallach a bhith a' nochdadh ùidh ann a bhith a' cleachdadh na làraich seo, seach gu bheil an làrach air a deasachadh gu ìre mhòir mar thà.
Thuirt e gun robhas an dùil gun do chosg Tesco mu £2m air an làraich mar thà.
Bhiodh e cuideachd ciallach thuirt e, leis gu bheil grunn sheirbheisean èiginn air an stèidheachadh san sgìre sin co-dhiù, leithid stèisean nam Poileas agus na carbadan-eiridinn, agus gu bheil dùil gun stèidhichear heileapad ann anns an àm ri teachd cuideachd.


text:
- TIOTAL
- Plana làir de Sheòmar Maeshowe
- EXTERNAL ID
- QZP40_2471_1862-1864_P248C
- ÀITE
- Maeshowe
- DEIT
- 1864
- LINN
- 1860an
- CRUTHADAIR
- W & A K Johnston
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31543
- KEYWORDS
- tomain
tiodhlacadh
deas-ghnàthan
àrsaidheachd
càirn sheòmarach
zoomable
'S e seòmar-tiodhlacaidh on Linn Nuadh-chreagach a th'ann am Maeshowe air tìr-mòr Arcaibh. Tha tomhas tarsainn de 115trn (35m) aig bonn a' chnocain is tha e barrachd air 24trn (7 m) a dh'àirde. Chaidh a thogail ro 2700RC is tha e air a dhèanamh le leacan mòra, cuid dhiubh le cuideam suas gu 30 tunna. Chan eil adhbhar na h-uaighe follaiseach. Chan eil coltas gun deach na cnàmhan a stòradh an sin bho nach deach ach criomag cnàimh no dhà a lorg nuair a chaidh cladhach a dhèanamh air a' chnocan. 'S dòcha gur e seòrsa de mhìosachan a bh' anns a' chnocan, a rèir a loidhne-laighe. Aig laighe na grèine air là leth a' gheamhraidh, tha an solas a' boillsgeadh a-steach fad na trannsa a tha a' dol a-steach agus a' deàrrsadh air pìos beag den bhalla chùil. Cho fada gu tuath, bhiodh e gu math cudromach fios a bhith aig daoine cuin a bhiodh na làithean a' fàs na b' fhaide a-rithist.
Bha greis ann nuair nach robh Maeshowe air a chleachdadh, ach dh'fhosgail na Lochlannaich a-rithist e anns an 12ra linn. Tha an sgrìobhadh rannach a th' air gearradh sa bhalla a' toirt teisteanas air seo. Am measg nan gràbhalaidhean, tha 'shnaigh Ottarfila na rannan seo' is 'shnaigh Haermund Hardaxe na rannan seo' sgrìobhte. Tha a h-uile coltas, o na dealbhan sin, gun robh ionmhas anns a' chnocan agus gun do dh'fhalbh na Lochlannaich leis. Thug turas nan Lochlannach air a' mhullach tuiteam a-steach is cha deach an cnocan fhosgladh a-rithist chun an 19mh linn.
'S ann o Leabhar V de 'Proceedings of the Society of Antiquaries in Scotland', 1860-1862, a tha an dealbh seo


text:
Tha Google math air a bhith a 'cumail nan uinneagan pop-up fo smachd. Sin as coireach gu bheil na h-uinneagan pop-up a tha a 'toirt ionnsaigh air an eòlas brabhsaidh againn a' sealltainn cuid de dhuilgheadasan mòra. Gu fortanach, tha mòran dhòighean ann dèiligeadh ris na sanasan dona is èibhinn seo. Tha e a 'faighinn cuidhteas de na cleachdaidhean neo-thaitneach is neo-àbhaisteach agus an ad banner dòigh-obrach dà-shligheach. An toiseach, feumaidh tu adware no malware a thoirt air falbh bhon inneal agad - stoff voile. San dàrna àite, bu chòir dhut leudachadh a 'bhrabhsair a chleachdadh gus na h-àireamhan pop-ups agus sanasachd bratach a bhacadh. Tha cuid de rudan eile air am bu chòir cuimhneachadh gu h-ìosal.
Glanadh na h-uinneagan agad:
Tha Lisa Mitchell, an Semalt eòlaiche, a 'mìneachadh ma tha thu a' ruith prògram anti-virus virus AVG agus gun do chuir e stad air obrachadh gu ceart, bu chòir dhut inneal adware no anti-malware eile a lorg. Tha a 'mhòr-chuid de na h-eòlaichean a' moladh Malwarebytes Anti-Malware, a tha math air sabaid malware agus a 'toirt air falbh sanasachd pop-up duilich bhon t-siostam agad. Is e prògram coltach ris an urrainn dhut feuchainn airson an dà chuid Windows 7 agus Windows 8 a tha Xplode's AdwCleaner, a tha a 'cuimseachadh air a h-uile barra inneal, luchd-ionnsaigh bhrabhsair, agus adware a chruthaicheas pop-ups ann an àireamh mhòr. Tha tionndadh meallta no mì-laghail de AdwCleaner a dh'iarras ort rudeigin a phàigheadh airson na pop-ups agus adware a thoirt air falbh. Cha bu chòir dhut sin a thaghadh agus a luchdachadh sìos dìreach an fhìor dhealbh den inneal seo..
Tuilleadan brabhsair:
Airson sgrùdadh a dhèanamh air na leudachaidhean agus na h-ath-leasachaidhean ann an Windows 7 agus Windows 8, bu chòir dhut briogadh air an ìomhaigh aig an taobh as àirde agus cliog air an roghainn Add-ons bhon chlàr-taice a tha a 'dol sìos. Tha putain eadar-dhealaichte aig na h-atharrachaidhean airson roinnean Disable, Remove and Options. Feumaidh tu briogadh air a 'phutan "Disable" agus stad air malware agus sanasan pop-inntinneach bho bhith a' nochdadh anns an t-siostam obrachaidh agad. Is e dòigh eile air lughdachadh àireamh nan sanasan pop-up ann an Windows 7 agus Windows 8 le bhith a 'stàladh bathar-bog dùblachadh Tùs. Tha am prògram air a thoirt seachad le Raymond Hill agus is urrainn dhi diofar malware agus adware a dh 'adhbhrachadh diofar rudan. Tha e a 'tighinn le dòrn de sgriosan mar EasyPrivacy and EasyList. Faodaidh tu cuideachd Ghostery a thaghadh, an t-inneal as fheàrr agus as iongantaiche gus bacadh a chur air sanasan pop-up. Faodaidh e bacadh air sanasan Facebook, DoubleClick ads, agus sanasachd Google Translate cuideachd.
Stad an foistware:
Bidh Pop-ups gu furasta a 'toirt ionnsaigh air làraichean-lìn agus siostaman obrachaidh a bhios tu a' cleachdadh airson grunn stuthan a bhrosnachadh air-loidhne agus airgead a dhèanamh. Is e foistware a chanar ris, a 'gabhail a-steach àrd-ùrlar leithid Google, Microsoft Bing, Ask, PUPs agus Google Chrome. Is e fuasgladh furasta a th 'ann gum bi thu a' stàladh prògram ris an canar Unchecky. Bidh e a 'blocadh no a' cur às do na bundles de thairgsean a tha a 'coimhead gu dligheach agus a' nochdadh ann an cruth pop-ups.
Stad àrd-ùrlar Windows 10:
Tha Microsoft a 'feuchainn ri siostam-obrachaidh ùr Windows 10 fhaighinn air iomadh inneal agus cuiridh e feum beag de GWX (Get Windows 10) air Windows 7 agus Windows 8. Tha e ag iarraidh ort àrdachadh airson an-asgaidh, rud nach bu chòir dhut a dhèanamh. Tha sinn a 'moladh dhut am Pannal Smachd aig GWX Ultimate Outsider ma tha thu ag iarraidh bacadh a chur air fiosan adhartachaidh Microsoft agus pop-ups duilich. Air an làimh eile, faodaidh tu feuchainn ri Ed Bott a bhith a 'bacadh air agus cuidhteas tu na h-àireamhan pop-ups agus sanasachd bratach a chruthaicheas teachdaireachd dhut air an eadar-lìon.


text:
- TIOTAL
- Togalaichean, drochaid-coise agus àrd-chabhsairean aig Bun Ilidh
- EXTERNAL ID
- PC_HRS_STATIONS_001_696
- ÀITE
- Bun Ilidh
- SGÌRE
- Cill Donnan, Loth agus Clìn
- SIORRACHD/PARRAIST
- CATAIBH: Cill Donnain
- CRUTHADAIR
- Lens
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27407
- KEYWORDS
- Rèile na Gàidhealtachd
HR
stèisean
drochaid-coise
A' coimhead gu tuath aig Bun Ilidh le togalaichean an stèisein, an drochaids-coise agus na h-àrd-chabhsairean nas fhaide air falbh.
Chaidh Bun Ilidh fhosgladh air 15 An Cèitean 1871 agus b' e an ceann-uidhe air Rèile na Gàidhealtachd gu tuath airson trì bliadhna gus an deach an loidhne a leudachadh san Iuchar 1874. Ged a tha an stèisean fhathast fosgailte chaill e a ghoireasan bathair san Fhaoilleach 1984


text:
- TIOTAL
- Agallamh le Agnes Milne air coinneachadh ri daoine ainmeil àm a' chogaidh
- EXTERNAL ID
- WD_BF04_TRACK02_MILNE
- DEIT
- 2005
- LINN
- 2000an
- CRUTHADAIR
- Agnes Milne
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3168
- KEYWORDS
- An Dara Cogadh
An Dàrna Cogadh
clubaichean oidhche
luchd-ciùil, seinneadair
seinneadairean
claistinneach
Choinnich Agnes Milne daoine ainmeil ann an clubaichean Feachdan Armaichte rèn Dàrna Cogadh.
An club-oidhche seo, àite glè ard-uachdrach a bh' ann, saoilidh mi, chaidh a bhomadh agus am Morair Nuffield - nach maireann, saoilidh mi, cha chreid mi gu bheil e beò fhathast, seadh - ghabh am Morair Nuffield nach maireann an t-àite thairis agus thog e suas e na àite do luchd-seirbhis, fireannaich is boireannach às gach dùthaich agus às gach ceum-inbhe agus uill, bha e dìreach mìorbhaileach. Gu sònraichte, 's e bh' ann nach fhaigheadh tu siabann aodainn Lux agus bhiodh sinn uile a' cleachdadh pìos de shiabann Lifebuoy a-measg a chèile is rudan mar sin. Choisich thu a-steach dhan chlub agus bha boireannaich an sin agus ghabh iad an èid.. - thug iad thu do bhogsag, ghabh iad d' èideadh is do bhrògan agus thug iad dhut an cleòca brèagha pinc a bha seo. Chuir thu umad e agus chaidh thu null gus am biodh do ghruag air a nighe 's air a sheatadh. An uairsin gheibheadh tu 'facial', obair air d' aodann - cha d' fhuair mi gin tuilleadh bhon uairsin agus chaidh am peanta-aodainn a chur ort. 'S e rud buileach sònraichte a bha seo: ged nach b' e rud ro fhallain a bh' ann, aig an àm sin dh'fheumamaid uile a bhith a' cleachdadh an aon mhaide pheanta-bilean.
An uairsin chaidh na bùird an seatadh ann an cearcall agus chaidh thu a dh'iarraidh rudeigin ri ithe agus shìos an staidhre, chaidh thu sìos seòrsa de staidhre iarainn-fìllte dhan ùrlair dannsaidh, shìos aig a' bhonn. Agus aon uair nuair a bha mi an Lunnainn bha Glenn Miller a' cluich sa chlub sin agus saoilidh mi gur ann dìreach mus deach a chall thairis air an Channel a bha sin. Chaidh sinn ann agus bha sinn nar suidhe an sin agus bhiodh na fir òga a bha a' cluich sa bhand, mur a robh feum orra ann an cluich de phort shònraichte, thigeadh iad a-nall is dh'iarradh iad air na caileagan dannsa còmhla riutha, eil thu 'faicinn. Bha mise na mo shuidhe an sin còmhla ris an dà charaid agam - an dithis aca na bu bhrèagha na mise, feumaidh mi ràdh - mo dhà charaid, ach 's e bh' ann gu robh falt glè òr-ruadh air an triùir againn, agus is cinnteach gur ann air sgàth seo a thàinig an duine òg a-null agus dh'iarr e orm dannsa còmhla ris, eil thu 'faicinn. Uill, bidh mi a' dèanamh tòrr bruidhinn, gun teagamh, ach bha mi air mo ghlacadh, cha tuirt mi facal le cho mòr 's a bha e a' còrdadh rium. Agus lorg mi a-mach a-rithist - cha bhi sibhse a tha cho òg a' tuigsinn seo; bidh fios aig ur seanphàrantan - 's e Harry James a bha san duine òg seo, am fear-ciùil a phòs Betty Grable a-rithist, 's mar sin bha urram ro-mhòr orm.
Agus an uarsin bha club eile ann an Lunnainn air an robh an t-ainm an Stage Door Canteen. Bha e air a ruith le boireannaich Aimeireaganach, agus thigeadh na reultan film uile, na film stars, dhan chlub seo nuair a bhiodh iad ann an Lunnainn a' cumail spòrs ris na seirbheisean Aimeireaganach. Agus chaidh sinn an sin cuideachd. Bha mi ann aon turas nuair a bha Bing Crosby ann, agus, seadh bha e a' dèanamh spòrs is a' seinn òran ainmeil goilf 'Straight down the middle'. Bha esan ann agus duine no dithis ainmeil eile, 's mar sin bha e gu math iongantach, eil fhios agaibh, nuair nach eil thu ach seachd deug, ochd deug.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Chaladair.


text:
Agus thuirt e na leanas:
'Halò, chleachd mi an trèan o Pheairt gu Inbhir Nis bho chionn ghoirid, agus cha robh e cho dona. Ma 's math mo chuimhne, cha do chuir ScotRail teas gu leòr anns na carbaidean an turas mu dheireadh agus bha e ro fhuar; ach an turas seo, cha robh e cho fuar a-muigh co-dhiù! Ach bha cus daoin' ann bho Inbhir Nis gu Peairt agus cha d' fhuair feadhainn dhuinn suidhe ach san àite eadar na carbadan. 'S e droch rud ge-tà, gu bheil an t-uiread de smachd aig aon bhuidheann air gach seòrsa cùmhdhail a th'againn - eadar busaichean, ' s trèanaichean 's a h-uile sian. Gura math a thèid ort!'


text:
Cha bhi sin fada tarsainn stairsneach 2014 nuair a chìthear iarrtas dealabhachaidh a-steach do Chomhairle na Gaidhealtachd son oll-mhargaid Lidl aig Baile Mac Càidh. A-reir nam planacihaean bidh aonadan eile agus pub le tigh-bìde. Gu pearsanta tha mi coma mu dheidhinn nam aonadan eile agus a’ phub ach rud a dh’fhaodadh sibh a bhith cinnteach às agus ‘s e sin gu bheil fìor chruaidh fheum again air Lidl sa bhaile seo.
Bidh fhios aig an fheadhainn a tha fortanach gu leòr a dhol gu Lidl ann an Inbhir Nis no Forrais gum faigher mòran rudan aig prìs nas saoire ann an Lidl. Chanainnsa nach biodh dad car le beagan a bharrachd co-fharpais do Sainsburys agus na Co-ops again ann am baile far a bheil 24% de chloinne beò ann am bochdainn. A bharrachd air sin dh’fhaodadh tu a ràdh gum bi a mhòr-cuid mhuinntir a’ bhaile air a shon ach a dh’aindeoinn a leithid taic a bheil e buailteach tachairt?
Tha am Buidhean Gnothachas Inbhir Narann (ANB)
air cur an aghaidh Lidl aig Baile Mac Càidh agus iadsan làidir den bheachd nach e an t-àite ceart a tha e. Bidh iadsan airson làrach aig teas mheadhann a’ bhaile. Nach ann an sin ach aisling a bha iomchaidh do na 80s agus 90s nuair a bha a leithid cothruim ann? Ghluais cùisean air adhart ge-tà agus chan eil àite ann a nis air cul na prìomh shràid son an lorg coise a bhiodh aig buth Lidl àbhaisteach. Bidh feadhainn a’ cumail a mach nach ann aig an seasamh aig an ANB ach dòigh gus Lidl a dhiùltadh.
Tha eagal air an ANB gum dèan Lidl sgrios air slainte na prìomh shràid ach cha do thachair sin nuair a thig Sainsbury’s agus nach eil airgead aig an luchd-obrach sin gus a dhol sìos dhan phrìomh shràid le beagan nam phochaidean?
A-nis de a nì na chomhairleachan againn? An tèid iadsan leis an ANB no aig beachd a’ mhòr chuid? Thoir sùil air An Gearastan far an deach Chomhairle na Gaidhealtachd le parc bhùithtean beagan taobh a-muigh
. Saoilidh mi ma gabhas comhairlichean Inbhir Narann an aghaidh Lidl bidh buaidh nach bu bheag air an cuid cliù – gu h-àraidh nuair a bhios iad a’ lorg bhòtaichean a-rithist.
Ma tha muinntir Inbhir Narann son Lidl fhaicinn feumaidh iad fhathast beagan spàirn a dhèanamh; ma chuireas gu leòr dhiunn litir taic a-steach no beachd air e-planning nuair a thig an t-iarrtas dh’fhaodadh sin a’ chùis a dhèanamh.


text:
An Gleann a' Chaolais ga càradh
7 Am Màrt 2017 Ùraichte aig Ùraichte aig
Cha bhi e fada mus bi am bàta sònraichte an "Gleann a' Chaolais" air ais air an t-slighe eadar Gleann Eilg agus Caol Reatha.
Tha obair-càraidh air a bhith ga dhèanamh oirre - an leasachadh as motha a chaidh a dhèanamh air a' bhàta ann an leth-cheud bliadhna - agus cha mhòr nach eil i deiseil airson tilleadh dhan uisge.
Tha an earrann mu dheireadh dhan phròiseact-càraidh, a thòisich bho chionn ochd bliadhna, ga dhèanamh ann an Ciseòrn.
Chaidh an tè-naidheachd againn, Eilidh NicAsgaill, ann a dh' fhaicinn mar a tha a' dol dhith.


text:
'S e 2017 a th' ann agus tha cunnart neach a tha a 'gabhail thairis air a' chunntas agad air a 'phost-d agad. Fìor fìor. Tha cuideigin aig an àm seo air a mhealladh le bhith a 'toirt seachad ruigsinneachd an post-dealain gu coigreach. Ann am faclan eile, tha luchd-ionnsaigh a 'cur an aghaidh cunntasan Yahoo Mail, Gmail agus Hotmail le beagan innleadaireachd sòisealta agus teachdaireachd teacsa.
Tha Ivan Konovalov, Semalt Manaidsear Soirbheachd Luchd-cleachdaidh ag ràdh gu bheil na sgamannan as èifeachdaiche gu math furasta a dhèanamh - data cabling diagrams. Thoir an eisimpleir de chon a dh 'èideas suas mar chop. Nan sguir e no i thu agus dh'iarr e ort faighinn a-mach às do chàr agus na h-iuchraichean a thoirt seachad, am b 'fheudar leat crìonadh? Gu dearbh chan eil. Dhèanadh an neach cuibheasach sin gun a bhith a 'faighneachd ceist. Chan eil e na iongnadh gu bheil a bhith a 'toirt a-mach cop mar aon de na h-eucoirean as dorra air feadh an t-saoghail. Tha dà rud ann airson sgam na poileis: tha e sìmplidh, agus tha daoine buailteach a bhith ag earbsa àireamhan ùghdarrasan. Is iad seo na feartan a bhios co-chonaltraidhean a 'cleachdadh.
Bho dheireadh thall, tha gluasad air nochdadh. Is e sgam fiasgach a th 'ann a tha ag amas air luchd-cleachdaidh gluasadach. Is e amas an sgam seo faighinn ruigsinneachd air a 'chunntas puist-d agad. Is e ionnsaigh sìmplidh einnseanaireachd sòisealta a th 'ann a tha na milleanan de dhaoine a' tuiteam.
Feumaidh fios a bhith aig neach-tarraing (duine dona) ach do sheòladh puist-d agus àireamh fòn. Gu iongantach, tha iad furasta faighinn. Tha iad a 'gabhail brath air an t-siostam dearbhaidh dà-shlat a tha a' mhòr-chuid de sheirbheisean post-d solaraichean. Tha an siostam seo a 'toirt cothrom do luchd-cleachdaidh na faclan-faire aca ath-shuidheachadh le còd no ceangal a chuir chun an àireamh fòn-làimhe aca.
eisimpleir clasaigeach den sgam ann an gnìomh: togail Gmail cunntas
Anns a 'chùis seo, tha dà phàrtaidh ann: Anna (leis a' chunntas Gmail) agus Dan (an duine dona). Tha Anna a 'roghnachadh a h-àireamh a chlàradh le Gmail gus an tèid còd dearbhaidh a chur chun a h-àireimh-làimhe aice nuair a gheibh i glaiste a-mach às a' chunntas. Air an làmh eile, tha Dan air a bhith a 'tarraing air Anna agus tha fios aice air an àireamh fòn aice (' s dòcha bhon chunntas meadhan sòisealta aice no bho àite sam bith eile air-loidhne).
Tha an duine dona (Dan) airson cothrom fhaighinn air cunntas Gmail Anna. Tha fios aige air an ainm-cleachdaiche aice ach chan eil am facal-faire. Bidh e a 'dol a-steach don ainm-cleachdaiche agus an uairsin cliog' feumach air cuideachadh 'às deidh dha facal-faire a dhearbhadh. Tha e a 'cliogadh "Chan eil cuimhn' agam air mo fhacal-fhaire," a 'tighinn a-steach do dh' seòladh puist-d Anna agus le bhith a 'faighinn dearbhadh air a' fòn agam. Thèid còd dearbhaidh sia-dhidseatach a chur gu àireamh Anna. Bidh Dan a 'cur teachdaireachd teachdaireachd gu Anna ag ràdh gu bheil e na neach-teignigeach bho Google agus gu bheil iad air tachartas neo-àbhaisteach fhaicinn air a' chunntas. Tha e ag iarraidh oirre an còd dearbhachaidh a thoirt air adhart gus an duilgheadas a rèiteachadh. Tha Anna den bheachd gu bheil seo dligheach, adhartaich an còd dearbhachaidh. Bidh Dan a 'cleachdadh a' chòd seo gus faighinn a-steach air a cunntas.
Nuair a gheibh na Dan cothrom air a 'chunntas, faodaidh e rud sam bith a dhèanamh, a' gabhail a-steach ath-shuidheachadh an fhacail-fhaire agus an roghainn ath-bheothachaidh atharrachadh. Tha sin na ghluasad iomlan. Chan eil na leanas a leanas an urra ris. Gus a bhith sàbhailte bhon sgeama seo, cha toir thu còdan dearbhaidh do dhuine sam bith. Gu dearbh, mura h-eil thu ag iarraidh airson an aon rud, innis gu bheil cuideigin math gu leòr.


text:
- TIOTAL
- Eaglais na Sgìre an Iar 1871
- EXTERNAL ID
- GB1796_1999_116_357
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1871
- LINN
- 1870an
- CRUTHADAIR
- Cook
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11341
- KEYWORDS
- Eaglais Sgìre an Iar
eaglaisean
creideamhan
Dealbh-camara de Eaglais na Sgìre an Iar, Eaglais na h-Alba, Sràid Hunndaidh, Inbhir Nis, ann an 1871. Air oisean Sràid Ghreig, tha I ri taobh an aitreibh Dheòrsaich, Taigh Bhaile an Fhàin, a' coimhead thairis air Abhainn Nis. Air a togail ann an 1840, tha aghaidh teampaill air an eaglais agus colbhan Ionaic. Bha an uinneag de ghlainne dhathte a tha air taobh an ear na h-eaglais, le dealbh de Cholm Cille, air a dèanamh le Uilleam Wilson ann an 1950. Tha an togalach an-diugh air a chleachdadh le Buidheann Tiodhlacaidh D Siosal agus a mhic. An-diugh is e flataichean a tha san togalach.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- LMS 14759 air trèana mheasgaichte san Aghaidh Mhòr, An t-Sultain 1929
- EXTERNAL ID
- PC_HRS_TRAINS_001_162
- ÀITE
- An Aghaidh Mhòr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- DEIT
- 14 Sultain 1929
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28202
- KEYWORDS
- locomotaibhean
trèanaichean
LMS 14759 air trèana mheasgaichte san Aghaidh Mhòr san t-Sultain 1929. 'S e an 3.20 f à Peairt a dh'Inbhir Nis a th' anns an t-seirbheis seo.
B' e ball de locomotaibhean 4-6-0 clas 'River' aig Rèile na Gàdhealtachd a bh' ann am 14759. Chaidh a togail ann an 1915 agus bhiodh i air a h-àireamhachadh HR 73 cha cha b' fhada gus an robh e follaiseach gun robh na locomotaibhean sin ro throm airson a' chuid mhòr de dhrochaidean agus loidhnichean air lìonra na Gàidhealtachd.agus chaidh an reic ri Rèile Chaledonia. B'e CR 941 a bh' air an locomotaibbh seo an uair sin. An dèidh a bhuidhneachaidh neartaich an LMS a' phrìomh loidhne eadar Peairt agus Inbhir Nis 's mar sin chunnaic na 'Rivers' obair air rèilichean na Gàidhealtachd. Chaidh 14759 a thoirt a-mach à seirbheis sa Mhàryt 1945.


text:
Tha an neach-beathachaidh againn, Yuri Elkaim, a 'toirt seachad a chuid caraid Naidheachdan | Stiùireadh beathachaidh airson AN-ASGAIDH airson ùine cuingealaichte a-mhàin!
Taobh a-staigh an iùil seo 36-page, gheibh thu a-mach:
- Co-dhiù a tha a bhith a 'toirt seachad FAT a' toirt gad fhuar ort
- AN TRUTH de mheudpròtaintha feum agad air
- Ma thabiadh organachtha e nas fheàrr dhut fhèin
- Dè na OMEGA-3 FATS a tha a 'dèanamh do bhodhaig
- ThaÀbhaidhean REAL de thinneas cridhe ...
- Agus tuilleadh!
Tha an stiùireadh beathachaidh seo le Yuri Elkaim 100% AN-ASGAIDH, feumaidh tu Yuri a thoirt seachad le do sheòladh puist-d gus an luchdachadh a-nuas. Cliog air a 'bhratach gu h-ìosal gus an leabhar agad AN-ASGAIDH iarraidh
* Nòta: Tha Lies Food Fat Food ri fhaighinn an-asgaidh airson ùine ghoirid a-mhàin. Tha an tairgse seo buailteach atharrachadh


text:
13 suidhe Embraer Legacy 650 Aircraft Aviation Taobh a-staigh Review Prìobhaideach Jet Air Charter Flight Seirbheis airson gnìomhachais no pearsanta plèana Rental Companaidh faisg orm airson ur n-ath-siubhail air an ceann-uidhe meadhan-mheud deadhead pìleat falamh chas abairt san sgìre agad.
Nuair a thig e gu 'chòir-sgrìobhte Jets eil gainnead de roghainnean. Aon measail 'sa tha an Embraer Legacy 650 itealan jet. Tha seo a 'Embraer Legacy 650 itealan jet ath-bhreithneachadh a 'briseadh sìos na h-adhbharan carson a tha iomadach oifigearan agus feadhainn eile a' gabhail còir-sgrìobhte tursan-adhair a thaghadh shònraichte seo itealan airson an prìobhaideach itealain.
Luxury
Tha Embraer Legacy 650 'S e epitome de spaideil agus stoidhle a. Tha trì fa leth bothain agus seòmar airson suas ri 14 luchd-siubhail. Tha seo a 'diet as cabin àite anns a' chlas agus tha e cuideachd a 'tighinn le credenza, làn aodaich, agus 134 ciùbach bonn taigh beag gun (cuideachd as motha anns a 'chlas).
earbsachd
Tha Embraer Legacy 650 Tha an tè as fhaide barantas ann an gnìomhachas aig 10 bliadhna no 10,000 -adhair hours. A bharrachd air sin, a 'chompanaidh luchd-cleachdaidh sgioba taic gnìomhach 24/7, agus tha còrr is 70 ionadan-seirbheis air feadh na cruinne a tha air a choisrigeadh don thu agus do itealain. 'S e seo carson Embraer air a bhith air a mheas #1 in customer support time and time again, and this is also why there are currently over 1,200 of these jets in service with a combined 26 million miles flown.
Low Operating Costs
Embraer Legacy 650 aerospace private jet charter flights have some of the lowest operating costs in the world. This high utilization jet uses fuel efficient engines and the plane's design mean it has maintenance costs that are on par with those of many two-cabin aircraft. With a range of 3,900 nautical miles (with four passengers) and a payload capacity of almost 5,000 notaichean a tha e furasta fhaicinn carson a tha iomadach oifigearan a 'taghadh seo itealain a-mhàin.
Mothachadh nàdurrach
Ma dh'fheumas sibh earbsach agus rùmail itealain a 'dèanamh luchd-siubhail a' faireachdainn sònraichte agus a 'toirt cothrom dhaibh a bhith ag obair cofhurtail an uair sin Embraer Legacy 650 'S e cruaidh an roghainn. Tha e a 'measgachadh spaideil, ìosal earbsachd agus cosgaisean obrachaidh a thoirt seachad do luchd-cleachdaidh le itealain a tha ag obair mhòr co-dhiù a tha sibh a bhith ga cleachdadh airson adhbharan gnothachais no tlachd.
EMBRAER Jet Legacy 650 Ùidh thar ùine:
EMBRAER Airplane Legacy 650 Ùidh le subregion
Instagram: EMBRAER 750 dìleab 650 Jet itealain Taobh a-staigh
View this post on Instagram
Embraer Legacy 650 Aircraft Aviation Luxury Taobh a-staigh Prìobhaideach Jet Charter Flight Seirbheis #emptyleg #Jetcharter #emptylegs #wysluxury #Embraer # EmbraerLEGACY650Jetairliner # EmbraerLegacy650 # EmbraerLegacy650seating # EmbraerindustrieLegacy650 #Legacy 650Embraer #Luxuries #lifestyle #traveler


text:
Caisteal Eilean Bheagraim.
Tuilleadh mar seo:
Dòmhnall Mòr Uibhisteach,...
Caisteal Bhuirgh, Beinn a'...
Bean Mhic 'ic Ailein agus...
Mar a chaidh pìobaireachd...
Fiosraichean - Archie Munro
Luchd-clàraidh - Dòmhnall Eairdsidh Dòmhnallach
Item Person - Mac 'ic Ailein
Geàrr-chunntas - Caisteal Eilean Bheagraim.
Bha caisteal aig Mac 'ic Ailein air Eilean Bheagraim ann an Uibhist a Deas agus tha am fiosraiche dhen bheachd gur e prìosan a bh' ann.
Fad a' Chlàir (h:m:s) - 00:01:08
Àm Clàraidh - 1963.03
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 44432
Àireamh an Teip Thùsail - SA1963.011
Àireamh a' Chlàir Thùsail - SA1963.11.A5
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Inbhir Nis
Paraiste - Uibhist a Deas
Eilean - Uibhist a Deas
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/44432/1
Tweet


text:
Eileanaich a' cluich am Barcelona
- 15 An Dàmhair 2014
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Thèid sgioba ball-coise Uibhist is Bharraigh fo aois 17 bliadhna sa chuairt dheireannaich de Chupa a' Chosta Brava ann am Barcelona Diciadain an dèidh dhaibh faighinn tron bhuidhinn aca.
Cha do chaill iad ach aon gheama san earrainn sin den fharpais.
'S e Anndra MacSuain agus Callum Caimbeul a fhuair na tadhail anns a' gheama aca Dimàirt.
Thèid a' chuairt dheireannach a chluich aig 7:30f Diciadain (an t-àm againne).


text:
- TIOTAL
- Cunntas co-cheangailte ri tìodhlaigeadh Ghilleasbaig Bàillidh, 1817
- EXTERNAL ID
- Z_GB232_D456_A_77_16
- ÀITE
- Dùn Eathain
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1817
- LINN
- 1810an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5106
- KEYWORDS
- Bàillidhean Dhùn Eathain
Gilleasbaig Bàillidh
tìodhlaigidhean
uachdarain-fearainn
cunntasan
cisteachan
Tasglann na Gàidhealtachd
Alasdair Falconer
co-sgrìobhadh
litrichean
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo a-measg chruinneachadh de chunntasan is chuidhteasan (receipts) mu thìodhlaigeadh Ghilleasbaig (Archy) Bàillidh, a bhàsaich ann an 1817. 'S e seo cunntas le bann cuidhteis airson £8 15t o Alasdair Falconer gu A' Bh.ph Bhàillidh. Tha an ceann-là an 19mh den Lùnasdal 1817 air a' chunntas, agus tha e airson cosgais ciste Ghilleasbaig


text:
Cảm ơn bạn đã tìm kiếm ma so karaoke yeu la tha thu yeu la tha thu Mã số karaoke yêu là tha thứ (yêu là tha thu) 5 số Nguyễn Phúc Thiện 61808
tai chonbaihat.com . Xin chúc bạn có buổi karaoke vui vẻ với những ma so bai hat yeu la tha thu yeu la tha thu
yeu la tha thu yeu la tha thu karaoke ma so, yeu la tha thu yeu la tha thu karaoke 5 so, yeu la tha thu yeu la tha thu ma so karaoke, karaoke ma so yeu la tha thu yeu la tha thu, ma karaoke yeu la tha thu yeu la tha thu, ma so bai hat yeu la tha thu yeu la tha thu, tim ma so karaoke yeu la tha thu yeu la tha thu, ma so yeu la tha thu yeu la tha thu, yeu la tha thu yeu la tha thu karaoke, ma bai hat yeu la tha thu yeu la tha thu, ma so bai yeu la tha thu yeu la tha thu, yeu la tha thu yeu la tha thu ma so, ma bai yeu la tha thu yeu la tha thu, ma so karaoke 5 so yeu la tha thu yeu la tha thu, ma so karaoke 5 so bai yeu la tha thu yeu la tha thu, msbh yeu la tha thu yeu la tha thu, ma so karaoke bai yeu la tha thu yeu la tha thu, karaoke 5 so yeu la tha thu yeu la tha thu


text:
Kursus Desain Grafis DUMET School Tha duilleag lin (cuideachd air a sgriobhadh mar larach-lin) na sgriobhainn a tha freagarrach airson an Lion Cruinne agus brobhsaran. Bidh brabhsair lin a ‘taisbeanadh duilleag lin air monitor no inneal gluasadach. Mar as trice bidh an duilleag lin a ‘ciallachadh de a tha follaiseach, ach faodaidh an teirm iomradh a thoirt air faidhle coimpiutaireachd, mar as trice air a sgriobhadh ann an HTML no canan comharraidh. Bidh brabhsairean lin a ‘co-ordanachadh diofar eileamaidean storais lin airson an duilleag-lin sgriobhte, leithid duilleagan stoidhle, sgriobtaichean agus iomhaighean, gus an duilleag lin a thaisbeanadh. Bidh duilleagan lin abhaisteach a ‘toirt seachad eadar-theangachadh a tha a’ toirt a-steach barra seolaidh no clar-taice barra-taobh a ‘ceangal ri duilleagan lin eile tro eadar-cheanglaichean, gu tric air an ainmeachadh mar cheanglaichean. Air lionra, faodaidh brabhsair lin duilleag lin fhaighinn bho fhrithealaiche lin iomallach. Dh’fhaoidte gum bi an frithealaiche lin a ‘cuingealachadh ruigsinneachd air lionra priobhaideach leithid eadra-lion corporra. Bidh am brabhsair lin a ‘cleachdadh Protacal Aistridh Hypertext (HTTP) gus na h-iarrtasan sin a dheanamh. Perihal Situs Web
Perihal Situs Web ‘S e duilleag lin a th’ ann an duilleag lin (air an canar uaireannan duilleag reidh / duilleag paipeir) a tha air a libhrigeadh don neach-cleachdaidh direach mar a tha e air a storadh, an coimeas ri duilleagan lin dinamach a tha air an cruthachadh le tagradh lin. Mar thoradh air an sin, tha duilleag lin staitistig a ‘sealltainn an aon fhiosrachaidh airson a h-uile cleachdaiche, bho gach co-theacsa, le umhlachd do chomasan laithreach frithealaiche lin airson a bhith a’ barganachadh seorsa susbaint no canan a ‘phaipeir far a bheil na dreachan sin rim faotainn agus gu bheil am frithealaiche air a cho-dhealbhadh gus sin a dheanamh. Perihal Situs Web


text:
- TIOTAL
- An Ro-urramach Reginald John Simpson Mitchell-Innes
- EXTERNAL ID
- PC_STAND_CATH_041
- AITHNEACHADH MAOINE
- 30037
- KEYWORDS
- eaglaisean
clèirich
ministearan
easbaigean
sagairtean
Rugadh Raghnall Iain Simpson Mitchell-Innes ann an Siorrachd Berwick ann an 1848 agus chaidh e gu Colaiste Eaglais Chriosd, Oxford. Fhuair e dreuchd mar Iar-chiad-sheinneadair, no Succentor, agus seaplain ann an Cathair-eaglais an Naoimh Moire, Dùn Èideann, ann an 1878, beagan an dèidh dhi fhosgladh do luchd-adhraidh. Ghluais e gu bhith na Cheann-shagairt aig Seann Eaglais Easbaigeach Albannach an Naoimh Pòil ann an Dùn Èideann ann an 1884.
Thill e gu Cathair-eaglais an Naoimh Moire mar Iar-dheadhan ann an 1987, mus deach e a dhèanamh seirbheis ann an Glaschu gu ruig 1911, agus bha pàirt dhe obair an sin mar neach-glèidhidh aig an 'East End Settlement'. Mus do leig e dheth a dhreuchd aig aois 70, rinn e seirbheis a-rithist, fad seachd bliadhna, mar Phròbhaist aig Cathair-eaglais an Naoimh Anndra, Inbhir Nis, agus bha e a' fuireach an uair sin ann an Taigh Dhùin Achdain.
Chaochail e ann an Dùn Èideann ann an 1930 aig aois 82, an dèidh greis de dhroch shlàinte.


text:
- TIOTAL
- Taighean-tughaidh
- EXTERNAL ID
- HCD00770
- ÀITE
- Earbarsaig
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12465
- KEYWORDS
- taigh-tughaidh
baile, bò
Tha Earbarsaig na bhaile fearainn croitearachd tuath air Caol Loch Aillse. Thuirt Donnchadh Mac a' Phearsain, an dealbhadair, gur e "baile seann-aimsireach" a bh' ann le a thaighean le ballachan ìseal agus mullaichean air an tughadh le fraoich. Chleachd e Earbarsaig mar chùl-raon airson sreath de dhealbhan de dhòigh-beatha air a' Ghàidhealtachd. Chleachd e cuid aca airson chairtean-puist. B' e a' mhuir prìomh cheamgal còmhdhail a' bhaile gus an deach an rathad-iarrainn eadar Caol Loch Aillse agus Port an t-Sròim fhosgladh ann an 1897
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Inbhir Aora
- EXTERNAL ID
- QZP40_262_P144
- ÀITE
- Inbhir Aora
- SGÌRE
- Meadhan Earra-Ghàidheil
- SIORRACHD/PARRAIST
- EARRA-GHÀIDHEAL: Inbhir Aora
- DEIT
- 1805
- LINN
- 1800an
- CRUTHADAIR
- J M W Turner
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31065
- KEYWORDS
- bailtean
togalaichean
cinnidhean
caistealan
prìosain
Loch Fìne
Clann Chaimbeil
Tha Inbhir Aora air cladach Loch Fìne is b' e Baile Siorrachd Earra-ghàidheil uaireigin. 'S e am baile seo an dara baile leis an ainm Inbhir Aora - chaidh a' chiad bhaile a leagail is a thogail ann an àite ùr leis an 3mh Diùc Earra-ghàidheil airson làrach a dhèanamh airson Caisteal Inbhir Aora ann an 1740.
Mar thoradh air an seo, tha am baile làn de thogalaichean Seòrasach. Tha an Eaglais Easbaigeach, a bh'air a togail ann an dà phàirt gus am biodh seirbheasan Bheurla is Ghàidhlig gan cumail innte aig an aon àm am measg nan togalaichean sònraichte. Tha Taigh na Cùrtach agus am Prìosan sònraichte cuideachd. 'S e cuimhneachan do na Caimbeulaich a bhàsaich sa Chogadh Mhòr a th'ann an Tùr a' Chluig sa bhaile. Tha deich cluig anns an tùr agus 's e an dara bualadh bu thruime air an t-saoghal, a rèir coltais. Tha Diùcan Earrra-ghàidheil - ceannardan nan Caimbeulach - fhathast a' cleachdadh Caisteal Inbhir Aora mar dhachaigh.
Chaidh an dealbh seo a thoirt o 'An Excursion to the Highlands of Scotland and the English Lakes, with recollections, descriptions and references to historical facts', le Iòsaph Mawman


text:
Naidheachdan 11:00m
13 An Cèitean 2016 Ùraichte aig Ùraichte aig
Stephanie Inglis
Tha boireannach òg às Inbhir Nis gu math ìosal san ospadal ann am Bhietnam an dèidh tubaiste le motor-baidhseagal. Bha Stephanie Inglis, a tha 27 bliadhna de dh'aois, ag obair na tidsear Beurla san dùthaich. Tha e coltach gun deach a h-eanchainn a mhilleadh, agus gu bheil i ann an còma. Ann an 2014 bhuanaich i bonn umha airson judo aig Geamaichean a' Cho-Fhlaitheis ann an Glaschu. Tha a pàrantan a tha a' fuireach ann an Deimhidh, faisg air Inbhir Nis, air siubhal a Bhietnam.
Corp an Gleann Laoidh
Thuirt poilis gu bheil iad a' toirt cuirp à Gleann Laoidh anns a' Mhonadh Ruadh. Chaidh fios air teaghlach Sheumais Robasdain, a tha 61 agus a bhuineas do Ghlaschu, gun deach corp a lorg an-raoir. Chaidh esan a dhìth san sgìre sin tràth sa Mhàrt.
Dùn Èideann
Tha poilis ann an Dùn Èideann a' rannsachadh bàs boireannaich a chaidh a leagail le càr sa bhaile an-raoir. Bha càr poilis an tòir càr eile Ford Ka, a bhuail sa bhoireannach, a bha 33 bliadhna de dh'aois, air Seann Rathad Dhail Chèith, goirid an dèidh 8:00f an-raoir.
Cùiltearachd Dhaoine
Tha comataidh ann an Taigh nam Morairean den bheachd nach eil mòran coltais ann gun soirbhich le oidhirp an Aonaidh Eòrpaich stad a chur air cùiltearachd dhaoine san sgìre Mheadhan Thìrich. Thuirt Comataidh an AE anns na Morairean gun do rinn an AE cobhair air mòran mhìltean a thàinig dhan Eadailt à ceann a tuath Afraga, ach gu bheil mì-rian ann an Libia a' ciallachadh nach gabh smachd cur air cùiltearachd anns an dùthaich sin.
Meuran Banca
Tha figearan air an d' fhuair am BBC sealbh ag ràdh gun do dhùin còrr is 600 meur banca air feadh Bhreatainn an-uiridh, agus gur iad na sgìrean iomallach as miosa a tha a' fulang le sin. Chuir na sia bancaichean mòra dìon air na dùnaidhean sin, agus iad ag ràdh gu bheil barrachd dhaoine a' cleachdadh sheirbheisean air-loidhne. Ach tha Comann Nàiseanta nam Bancaichean, agus companaidhean àrachais ag ràdh gu bheil na bancaichean ionadail fìor-chudromach ann an sgìrean dùthchail.
Aiseag Armadail
Chuir faisg air 1,000 duine an ainm ri ath-chuinge ag iarraidh a' bhàt-aiseig Coir' Uisg' a thilleadh dhan t-seirbheis eadar Malaig agus Armadal. Tha mì-thoileachas mòr ann an ceann a deas an Eilein Sgitheanaich agus ann am Malaig mu ìre na seirbheis bho chaidhi an Coir' Uisg' a thoirt air falbh agus bho chaidh trì bàtaichean eile a chur na h-àite.
Taighean-comhairle
Dh'iarr Comhairle na Gàidhealtachd tuilleadh airgid bho Riaghaltas na h-Alba airson taighean-comhairle a thogail. Tha còrr is 7,000 duine air Ghàidhealtachd a' feitheamh ri taigh-comhairle an-dràsta, 's ged a thàinig àrdachadh air an t-suim airgid a tha a' Chomhairle a' faighinn gu beagan nas lugha na £60,000 airson taigh ùr a thogail, tha na buidhnean taigheadais a' faighinn £15,000 a bharrachd air sin.


text:
- TIOTAL
- Prògram airson Taigh-dhealbh Cheann a' Ghiuthasaich 2
- EXTERNAL ID
- Z_KIGHF_10_1_2
- ÀITE
- Cinn a' Ghiùthsaich
- SIORRACHD/PARRAIST
- INBHIR NIS: Ceann a' Ghiùthasaich 's Innis
- LINN
- 1940an
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 7491
- KEYWORDS
- taighean-dheilbh
filmean
aoigheachd
prògraman
dealbhan
'S e seo am prògram airson Taigh-dhealbh Cheann a' Ghiuthasaich san Ògmhios 1944. Bha am prògram a' cosg sgillinn, is bha inntreas dhan Taigh-dhealbh a' cosg 9d, 1/9 no 2/6. Bhathar a' sealltainn filmean air Diluain, Dimàirt, Diarodaoin is Dihaoine aig 8f, is air Disathairne aig 5:30f is 8:30f (ach dh'fhaodar sin atharrachadh).
Bha an Taigh-dhealbh a' sealltainn iomadh seòrsa film is naidheachdan. Bha filmean mar 'Dixie, le Bing Crosby, is 'The Sky's the Limit', le Fred Astaire am measg na filmean a bh'air san Ògmhios 1944. Bha fios mu atharrachaidhean sam bith a thaobh uair no là air ainmeachadh anns 'The Badenoch Record'.
Bha filmean sùnndach, mar feadhainn Bhing Crosby is Fred Astaire, mòr-chòrdte nuair a bha an Dàra Chogadh a' dol, oir bha iad a' toirt misneachd do dhaoine. 'S e gaoir-chluich anns am bheil Seonag NicCreamhain a' cluich Aimeirigeanach a chaidh a Bhreatainn air turas 's a thòisich ag obair dhan t-Seirbhis Uaigneach is a chaidh a chuir air misean dhan Ghearmailt mus do thòisich an cogadh a th'ann an 'Above Suspicion'. Ann an 'So Proudly We Hail', bha Claudette Colbert is Paulette Goddard a' cluich banaltraim anns an arm ann an suidheachadh cunnartach is duilich anns a' Chuan Sèimh. Bha an treas cluichidear ainmeil anns an fhilm, Veronica Lake, ainmeil airson a falt fada. Ghabh mòran bhoireannaich an stoidhle seo dhaibh fèin, is bha uallach air daoine nach robh seo freagarrach airson na boireannaich a bha ag obair ann an factaraidhean tro 'n chogadh. B'fheudar dhi a falt a chuir ann an stoidhle na bu fhreagarraiche anns na filmean a rinn i nuair a bha an cogadh a' dol.
Anns an Ògmhios 1944, mìos a' phrògraim seo, bha tachartas a dh'atharraich an cogadh, nuair a chaidh na saighdearan dàimheil gu Tìr Thormoid air 'Là-D', 6mh Ògmhios


text:
'S e stuth a tha na ghas aig teòthachd nas ìsle na a theòthachd riatanach a th' ann an deatach.[1] Le sin, co-dhlùthaichidh an t-uisge a tha na ghas gu uisge lionnna/soladach ma thèid ìre a' bhrùthaidh a tha a' toirt buaidh airsan suas gun an teòthachd aige a dhol sìos aig an aon àm. Air an dàrna làimh, ma cho-dhlùthaicheas gas air choireigin aig teòthachd chunbhalach, thèid am brùthadh suas. Air an làimh eile feumar an teòthachd a lughdachadh airson stuth nach eile na dheatach gu stuth lionna. Mar eisimpleir, 's ann aig 374 °C a ruigeas an t-uisge a theòthachd riatanach agus chan fhaod uisge lionna a dhol nas àirde na sin. Faodaidh stuth a tha na dheatach a bhith ann còmhla ri stuth lionna/soladach aig an aon àm. Ma ghabh sin a thachair, bidh cothrom ann agus bidh brùthadh a' ghas co-ionnan ri na tha a' toirt buaidh air an stuth lionna/soladach.[2]
Canar deatach ri stàit a' ghas (stàit far nach bi na moileciuilean a' frith-ghluasad ri ceanglaichean a dhèanamh eatorra fhèin, seach gan ais-bualadh, agus a' toirt cruth agus volum del recipient far a bheil iad, gan tuiteam a-mach à chèile, is iad a' sìor-leudachadh) aig an teòthachd riatanach. Chitheamaid san dealbh, 's e an ìre ghasach a chnar ris an deatach a tha dùinte leis an loidhne bheartagail a sheallas an teòthachd riatanach agus na lùban gorma (an lùb deatachaidh) lei san lùb uile-dheatachaidh annn an dearg, a sheallas ciamar a dh'atharraicheas stuth lionna/soldach gu bhith na dheatach. 'S e an gas a tha air a theasachadh cus agus e nas teotha na an teòthachd riatanach aige ach fon bhrùthach riatanach aige.
Na rachamaid ann am breisleach: 's ann eadar-dhealaichte 's a tha deatach agus gas.[3] Mar as àbhaist, cha chanar deatach ach ri deatach an uisge, leis gur e sin an gas a chruthaichear ma ghoilear an t-uisge gu 100 ° C ann an àile fo bhrùthadh àbhaisteach, air neo nuair a dh' atharraichear stàie an uisge, is an t-uisge aig teòthachd sam bi a tha fon teòthachd riatanach, agus am brùthadh fo ìre brùthadh an uisge aig an teòthachd sin. 'S e dèabhadh a chanar ri sin.


text:
- TIOTAL
- Fèidh a' dol tarsainn air abhainn
- EXTERNAL ID
- HCD00318
- ÀITE
- Drochaid Sheile
- SGÌRE
- Taobh an Iar Dheas Rois
- SIORRACHD/PARRAIST
- ROS: Gleann Seile
- LINN
- 1920an; 1930ann
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12043
- KEYWORDS
- fèidh
abhainn
cnuic
Abhainn Sheile
Ged a thathar ri lorg air feadh Alba 's ann sa Ghàidhealtachd as motha a tha de dh'fhèidh. An sin tha iad a' dol am meud, rud a tha na thrioblaid mhòr ann an cuid de sgìrean. Tha na h-àireamhan air fàs cho mòr air sgàth geamhraidhean blàth agus seach gu bheil nas lugha de dh'èildean air an sealg. Tha seo air buaidh a thoirt air milleadh bàrr agus choilltean, a bharrachd air àireamh nas motha (tha e air a ràdh) de thubaistean rathaid air an adhbharachadh leis na beathaichean mòra seo. Ann am miosan an t-samhraidh chithear fèidh shuas gu h-àrd air a' mhonadh far am bi iad ag ionaltradh ach anns a' gheamhradh bidh iad a' tighinn a-nuas gu na slèibhtean as ìsle, fàl an rathaid agus talamh croitearachd far a bheil e nas fhasa biadh a lorg. 'S dòcha gun deach an dealbh seo, leis na fèidh a' dol tarsainn Abhainn Sheile fo Chòig Peathraichean Chinn Tàile, a thogail faisg air Drochaid Sheile, tràth anns an t-samhradh le cabair nan damh fhathast a' fàs a-rithist an dèidh dhaibh an caitheamh anns a' Mhàrt
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Sir Eòghann Camshron, Ceann-feadhna Clann Chamshroin
- EXTERNAL ID
- QZP40_39_P077
- DEIT
- 1898
- LINN
- 1640an; 1650an; 1660an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30763
- KEYWORDS
- Loch Abar
Camshron Loch Iall
Crombail
Na Seumasaich
Aramach nan Seumasach
Blàr Coille Chnagaidh
Uilleam III
Diùc Iorc
Rugadh Eòghann Camshron sa Ghearran 1629. Bha e na cheann-feadhna bho aois 18 gus an do bhàsaich e ann an 1719 nuair a bha e 90 bliadhna a dh'aois. Cha b'ann a-mhàin gu robh e a' sabaid an aghaidh saighdearan Chrombail, ach bha aige ri bhith a' dìon talamh a' chinnidh bho Chlann an Tòisich agus cinnidhean eile a bha a' feuchainn rin toirt bhuapa fad faisg air deich bliadhna fichead. Fhuair e an tiotal Ridire bho Dhiùc Iorc ann an 1682. Bha e an-sàs ann am buaidh nan Seumasach nuair rinn iad a' chùis air arm rìgh Uilleam III aig Blàr Coille Chnagaidh ann an 1689, agus thug e taic a-rithist do na Seumasaich nuair chuir e Clann Chamshroin a shabaid dhaibh ann an Aramach 1715.
Thàinig an dealbh seo à 'Loyal Lochaber. Historical Genealogical and Traditionary' le W Drummond Norie, Glaschu, 1898


text:
Thadhail Cathy NicDhòmhnaill bho phrògram Feasgar air Pàrlamaid na h-Alba na bu thràithe an t-seachdain seo airson coimhead air taisbeanadh Dealbhan Naidheachd an t-Saoghail.
Còmhla ri Cathy, bha an dealbhadair pròifeiseanta Dòmhnall MacLeòid ann gus a bheachdan a thoirt seachad air an taisbeanadh.
Chaidh am prògram a-mach beò Diciadain 08 Lùnastal agus Faodar èisteachd ris air-loidhne air làrach-lìn a’ BhBC. Tha an còmhradh mu Dhealbhan Naidheachd an t-Saoghail a’ tòiseachadh aig 35 mionaidean.
Dè do bheachd fhèin air an taisbeanadh? Thig ann is faic dhut fhèin e.
Tha an taisbeanadh air fad dà-chànanach.
Tha Dealbhan Naidheachd an t-Saoghail saor is an-asgaidh agus tha e fosgailte gach Diluain-Disthairne. ‘S e Disthairne 25 Lùnastal an latha mu dheireadh.
Alasdair
gaidhlig@parliament.scot
55.952202
-3.174405
Tha taisbeanadh Dealbhan Luchd-naidheachd an t-Saoghail a-nis air fosgladh ann am Pàrlamaid na h-Alba.
Tha e a’ ruith eadar 6 agus 27 Lùnastal agus tha e fosgailte gach latha ach Didòmhnaich. Tha barrachd fios mu na h-uairean fosglaidh ri fhaighinn air an làraich-lin.
Tha na tiotalan is fiosrachadh air fad mu na dealbhan dà-chànanach.
Ma tha thu air tighinn no ma tha thu gu bhith a’ tighinn nach leig thu fios dè do bheachd air an taisbeanadh? Bu fhìor mhath leinn cluinntinn bhuat. Leig fios air a’ bhlog seo no tron phost-D.
Fear le searg ann am Mogadhshiu, Somalia.
Chòrd e rium fhèin gu mòr. Tha na dealbhan uile fìor mhath agus bheir iad uile ort smaoineachadh. Thòir an aire, ge-tà, gu dòcha gun cuir cuid de na dealbhan dragh air cuid.
Am measg nan ìomhaighean san taisbeanadh, tha fheadhainn a chaidh a thogail an dèidh nan crithean-talmhainn ann an Haiti agus ann an Sìona, caismeachdan an aghaidh an riaghaltais ann an Thailand, Matador Spàinnteach ga leòn le tarbh, turas-rothaireachd mu Eritrea agus luchd-siubhail ann an Èirinn.
Rabhadh!
Tha fios naidheachd le barrachd fiosrachaidh mun taisbeanadh ri fhaighinn air an làraich-lìn.
Alasdair
gaidhlig@scottish.parliament.uk
Chitheadh na Hiortaich seallaidhean mar seo gach latha, ach chan ann tric a chithear sùlaire taobh a-staigh Pàrlamaid na h-Alba!
55.952007
-3.174938


text:
- TIOTAL
- Flòraidh Chaimbeul à Druim Beag
- EXTERNAL ID
- PC_WMORRISON_007
- ÀITE
- An Druim Beag
- SGÌRE
- Asaint
- SIORRACHD/PARRAIST
- CATAIBH: Asaint
- LINN
- 1930an
- NEACH-FIOSRACHAIDH
- Willie Morrison
- AITHNEACHADH MAOINE
- 30505
- KEYWORDS
- daoine
àitichean
bailtean beaga
Flòraidh Chaimbeul à Druim Beag a bha ag obair do Mhurchadh Caimbeul, a bha aig an àm, na neach-gabhail ann an Taigh-òsta A' Chaolais Chumhaing, ann am meadhan nan 1930an.
'S e coimhearsnachd bheag a th' ann an Druim Beag air cost a tuath sgìre Asainte. Tha seallaidhean bhuaithe thairis air Bàgh Eadarra Chaolais a dh'ionnsaigh Eilean Shannda agus an còrr de thìr-mòr Chataibh. Tha am baile beag iasgaich, An Caolas Chumhang, an ear air Druim Beag far a bheil Loch Gleann Chaol agus Loch Gleann Dhubh a' coinneachadh gus caolas a chruthachadh a bhios a' sruthadh a-steach gu Bàgh Eadarra Chaolas. B' àbhaist do taigh-òsta A' Chaolais Chumhaing, a tha fhathast fosgailte an-diugh, a bhith na thaigh-seinnse agus tha an eachdraidh aige a' dol air ais gu 1680


text:
- Posts: 139
- Tapadh leibh fhuair: 44
-
-
-
-
-
-
ceist Taic Prepar3D
- Dariussssss
- Author Topic
- offline
- rianaire
-
Ma tha thu eòlas air duilgheadasan, mhearachdan no ma tha sibh cuid de na ceistean mu na Prepar3D Simulator, a phostadh seo. Cuideachd ag innse dhuinn mu ceartachaidhean agus fuasglaidhean airson diofar dhuilgheadasan agus mearachdan ann an seo Simulator.
Mas e do thoil e Log a-steach or Cruthaich cunntas a dhol air an còmhradh.
Halò!
A 'chiad h-uile Tha mi airson cur meal thu airson an obair mhòir a nì thu.
Bha beagan laithean a thòisich mi a 'cleachdadh "P3D V3.4", a' chiad suidheachadh stàladh bha "Balearic Eilean" agus mhothaich mi gun robh duilgheadas àrdachaidh de dh'fhearann ann an LEMH agus duilgheadas ann location LESL.
Fàilte!
Mas e do thoil e Log a-steach or Cruthaich cunntas a dhol air an còmhradh.
- Dariussssss
- Author Topic
- offline
- rianaire
-
- Posts: 139
- Tapadh leibh fhuair: 44
-
-
-
-
-
-
Hello agus fàilte a chur ri ar Fòram.
Nì sinn ar dìcheall do chuideachadh thu air a 'chùis seo. Gu bheil na seallaidhean breagha, tha e luchdachadh a-nuas an seo foirm no an àiteigin eile?
thaobh
Mas e do thoil e Log a-steach or Cruthaich cunntas a dhol air an còmhradh.
Chaidh a luchdachadh a-nuas bho an duilleig seo. Balearic eilean V2.
Thaobh.
Mas e do thoil e Log a-steach or Cruthaich cunntas a dhol air an còmhradh.
- quietflyerBob
-
- offline
- New Ball
-
- Posts: 1
- Tapadh leibh fhuair: 0
-
-
-
-
-
-
Halò,
mòran mholaidhean airson obair agad, tha e fìor mhath airson inneal dhuinn! Agamsa duilgheadas ann le cuid Cuir air, me an Airbus A300 Ioma an dathan sònraichte pasgan; Tha mi a 'Ve a stàladh ann an Microsoft agam FS eòlaire, agus tha e ag obair glè mhath. A-nis, tha mi w'd iarraidh a stàladh an aon phasgan ann P3D a tha suidhichte ann an aon Program Files (x86) cuideachd, ach an autoinstaller does'nt leigeas leam a thaghadh P3D. Co-dhiù, tha mi a stàladh mòran eile a 'phasgan bho Rikooo an dà chuid ann Sims; dè tha cearr? Mòran taing airson ur cuideachaidh
Mas e do thoil e Log a-steach or Cruthaich cunntas a dhol air an còmhradh.
- Dariussssss
- Author Topic
- offline
- rianaire
-
- Posts: 139
- Tapadh leibh fhuair: 44
-
-
-
-
-
-
Hello agus fàilte.
Bha mi a 'phlèan seo pasgan FSX ann agus bha e gu math math.
Chan eil mi eòlach air an teicnigeach phàirt de P3D ach, tha e comasach gu 'bheil beagan seòrsa còmhstri eadar an dà Sims. Chì mi air an pics gu bheil thu a 'toirt seachad gu bheil thu air an dà chuid air a chur air an aon àite ... chan e droch rud a tha iad air a chur air eadar-dhealaichte cruaidh iomain, ma' s urrainn dhut ga dhèanamh air an dòigh sin.
thaobh
Mas e do thoil e Log a-steach or Cruthaich cunntas a dhol air an còmhradh.
Fòram Access
- Chan fhaod: ùra a chruthachadh cuspair.
- Chan fhaod: gus freagairt.
- Chan fhaod: Cuir attachements.
- Chan fhaod: a dheasachadh teachdaireachd agad.


text:
Boireannach marbh às dèidh tubaist rathaid
Chaochail boireannach, 79, às dèidh tubaist rathaid air an A82 aig An Dabhach Dhearg faisg air Inbhir Nis.
Thachair an tubaist aig mu 12:50 Diardaoin eadar carbad Ford Focus, a bha am boireannach a' draibheadh, agus Land Rover Discovery.
Cha deach duine san Land Rover a ghoirteachadh.
Thuirt Poileas Alba gun deach fios a chur gu teaghlach a' bhoireannaich.
Tha an rathad fhathast dùinte eadar Druim na Drochaid agus Dabhach Gairbheach 's na poilis ag ràdh nach eil coltas ann gun tèid fhosgladh a-rithist airson grunn uairean a thìde.
Chaidh slighean eile a chomharrachadh tro Dhruim na Drochaid air an A833/A862 a dh' ionnsaigh na Manachainn agus air an A9/A86 do làraidhean.
Na bu thràithe, chaidh triùir a thoirt dhan ospadal às dèidh tubaist eadar dà charbad air an A9 aig An t-Sloc.
Bha an A9 dùinte airson grunn uairean a thìde às dèidh na tubaist aig 09:30, ach the e a-nist fosgailte a-rithist.


text:
Tha Google Analytics ag aithris gu bheil àireamh mhòr de làraichean-lìn neo-fhìor agus neo-earbsach. 'S e aon dhiubh Darodar.com; tha aithisgean o chionn ghoirid a 'nochdadh nach eil e air a bhith a' cur luchd-tadhail fìor chun làraich-lìn an luchd-dèiligidh. Tha e a 'ciallachadh nach eil dad aig a' phrògram rannsachadh prìomh fhaclan ri dearbhadh oir is e inneal-fuadain a th 'ann a tha a' cunntadh do staitistig gu ceàrr - all weather tempering.
Ma nì thu sgrùdadh air na roghainnean aig do Analytics Ghoogle anns a h-uile earrann ath-bheothachaidh, cumaidh tu gu bheil tar-chur Darodar.com ann gus cron a dhèanamh air an làrach agad agus aithisg anailis. Anns na h-aithisgean gu lèir, tha Darodar a 'sealltainn neach-tadhail ùr a' tighinn bho IP ùr, agus an ìre reubadh ceud sa cheud, rud a tha na uallach mòr do mhaighstirean-lìn. Bheireadh tu cuideachd fios gu bheil Google air liosta dubh a thoirt don Darodar agus a h-uile seirbheis co-cheangailte ris. Mar sin, is e an co-dhùnadh nach bu chòir seirbheisean mar seo a chleachdadh a-riamh fhad 's a tha iad a' buileachadh an làrach-lìn agad.
Tha Max Bell, an Semalt Manaidsear Soirbheachd Luchd-cleachdaidh ag ràdh gu bheil e fìor nach eil Darodar a 'cur a luchd-cleachdaidh ach beagan de luchd-tadhail gach mìos, agus tha iad uile air an toirt seachad..Tha a 'chuid as motha den luchd-tadhail briseadh; ge-tà, faodaidh tu àireamh iomlan nan seallaidhean àraid a riochdachadh às do leth agus cha bu chòir dha a bhith an urra ri na h-aithisgean le Darodar. Tha e cuideachd cudromach nach bi thu an urra ris na cuairtean aice oir tha iad uile neo-fhìor. Ma tha thu air a bhith a 'cleachdadh seirbheisean blogadh le aoigheachd mar Blogger agus WordPress, tha e furasta dhuibh bacadh a thoirt air Darodar. Airson seo, bu chòir dhut stad a chur air an fhrithealaiche agad bho bhith a 'faighinn trafaig bhuaithe agus làraich-lìn eile den aon seòrsa.
A 'toirt air falbh cha b' urrainn dha Darodar a bhith sìmplidh
Tha e fìor nach eil a bhith a 'toirt air falbh Darodar cho furasta. Dh'fheumadh tu a bhith a 'coimhead às dèidh tòrr rudan. Is e a 'chiad cheum clàradh a-steach don chunntas Google Analytics agad agus dèan cinnteach gu bheil an roinn rianachd aig an oisean gu h-àrd air an làimh dheis. Is e an ath cheum fuadain a chruthachadh no na sgàileagan a tha mar-thà anns an oisean taobh deas a lorg. Mura h-eil thu air na criathran a chruthachadh, bu chòir dhut an cruthachadh agus faighinn làn ruigsinneachd air earrann rianachd. Is e an treas ceum briogadh air roghainn criathra ùr agus leig leat fhèin sgrìobagan àbhaisteach a chruthachadh ann an dàta Google Analytics. Aig an toiseach, bheir seo greis mhath, ach aon uair is gu bheil thu air do stèidheachadh fhèin agus grunn ghràin a dhèanamh, bidh e furasta dhut tadhal air leth air an làrach-lìn agad. Faodaidh tu raon sam bith atharrachadh a rèir na tha thu air a dhèanamh mar-thà. Is e an aon adhbhar a bhith a dhì-cheadachadh Darodar agus na beachdan aige a dh'fhaodadh a bhith air a dhol a-steach don earrann pàtrain criathra. An seo dh'fheumadh tu stad a chur air agus briog air an roghainn shàbhalaidh gus na roghainnean a chumail air an gleidheadh. Bheir na criathragan agad ùine gus a dhol beò. Cha bu chòir dhut dìochuimhneachadh gu bheil na ceuman sin uile cudromach. Ma tha thu air a bhith a 'faighinn trafaic fallain agus nach robh fios agad càil mu na staitistig agad, bu chòir dhut do sheòladh IP fhèin a bhacadh aon uair' s gun do chruthaich thu cuid de na criathran. Nì seo cinnteach gum faigh an làrach-lìn agad tadhal dha-rìribh agus fìor dhaonna fiù 's nuair nach eil ach beagan dhiubh ann an àireamhan. Airson barrachd fiosrachaidh, feumaidh tu cumail sùil air ais air an làrach-lìn againn agus leugh na h-artaigilean as ùire againn.


text:
Punjabi (cànan)
'S e cànan Innd-Eòrpach a tha ann am Punjabi. Tha Punjabi ga bruidhinn ann am Pagastàn an Ear-thuath agus na h-Innseachan an Iar-thuath, agus tha na h-eilthirich ga bruidhinn anns an Rìoghachd Aonaichte, ann an Canada, anns na na Stàitean Aonaichte, anns na h-Iomaratan Arabach Aonaichte agus ann an Saud-Aràibia.
Ann am Pagastàn tha an cuid as motha de na daoine a' bruidhinn Punjabi. Tha dà sheòrsa ann, Punjabi an Ear a thèid a chleachdadh anns na h-Innseachan agus ann am Pagastàn, agus Punjabi an Iar a thèid a' bruidhinn ann am Pagastàn a-mhàin. Tha Punjabi aig 76 millean duine ann am Pagastàn (2008) agus aig 28 millean anns na h-Innseachan (2001).
Tha trì dòighean sgrìobhaidh aca: Gurmukhi, Shahmukhi agus Devanagari.
.


text:
Aig 01:39 air an 18mh den Mhàigh, tha Buigheann Taisgealadh Fànas-adhair Iapan (JAXA) air H2A Rocaid a chur a-mach à Steisean Sealltainn Fànais Uchinoura.
Steisean Sealltainn Fànais Uchinoura
Bha Arirang 3 (COMPSAT-3), Sizuku (GCOM-W1), SDS-4 agus Horyu air agus tha na ceitheir dreagairean air a chur a-mach air gach cuairt phlanaichte.
Tha
camara-fradhairc mion air Ariran 3 le KARI (I
nstitiùd Rannsachaidh Fànas-adhair Coirèa) agus bidhthear ga chleachdadh airson dealbhan a' ghrunnd a ghabhail.
Bidh Sizuku le JAXA a' rannsachadh meud an uisge agus teodhachd na mara. Bidh SDS-4 le JAXA a' dèanamh sgrùdadh air grunn inneil agus Horyu a' dèanamh sgrùdadh air a' ghineadair de 300V.
'S e an 21mh H2A rogaid, chaill JAXA an 6mh tè a chur a-mach ach tha iad air a bhith a' sior bhuannachadh 15 rocgaidean a chur a-mach. Bidh H2A a' cur mu 3.5 tunna dhan fhànas.


text:
Monday, 23 September 2013
An teirm ùr
Tha gnothaichean gu math diofraichte am bliadhna aig Àrdsgoil Sheumais Ghilleasbuig. Tha an sgoil a-nis suidhichte eadar dà làrach, is na sgoilearan ann an AS4-AS6 shìos an rathad anns an togalach ris an canar ‘Darroch’.
Ged a tha seo air a bhith caran àraid, tha tidsearan agus sgoilearan a’ fàs cleachdte ris.
Chan e sin an t-aon rud a dh’atharraich am bliadhna ge-tà – gu mì-fhortanach (dhuinne) ghluais Mgr. Neithercut à dh’Fhorfair a dhol an ceann a chosnaidh san Àrdsgoil an sin. ’S e call mòr a tha sin dhan sgoil seo, ach tha sinn a’ guidhe gach soirbheas dha na dhreuchd ùr.
Chuir sinn fàilte air na sgoilearan mu dheireadh bho Chrois na Cìse cuideachd, is tha iad a’ dèanamh glè mhath gu ruige seo. Tha e gu math brosnachail a bhith a’ faicinn àireamh nan sgoilearan a’ dol am meud.
Tha sinn a’ dèanamh fiughair ri bliadhna thrang, shoirbheachail eile!


text:
Strath Chura a' tarraing a-mach
Dh' innis sgioba iomain Shrath Chura gu bheil iad a' tarraing a-mach às a h-uile farpais am bliadhna.
Thainig an naidheachd beagan uairean a thìde ro thoiseach an t-seusain Disathairne.
Thuirt labhraiche bhon sgioba nach eil cluicheadairean gu leòr aca, ged a bhios an sgioba òg a' leantainn.
Bidh buaidh a-nis air na sgiobaidhean eile anns a' Chiad Roinn a Deas, 's gun ach ochd sgiobaidhean sa Lìog a-nis.
Tha eachdraidh a' cluba a' dol air ais gu 1879, agus fhuair iad gu cuairt-dheireannach Chupa na Camanachd ann an 1983.
Thuirt Comann na Camanachd gu bheil iad duilich mun naidheachd, agus gun iarradh iad coinneamh a chumail leis a' chluba san aithghearrachd mu na tha an dàn dhaibh.
Thàinig dearbhadh bhon Chomann cuideachd nach tèid clàr nan geamanan atharrachadh sa Lìog, agus gum faigh Eilean Bhòid troimhe dhan ath-chuairt de Chupa a' Chomainn Cheiltich.


text:
Marcas Mac an Tuairneir
'S e sgrìobhadair agus seinneadair Sasannach a th' ann am Marcas Mac an Tuairneir a rugadh ann an Eabhraig (28mh den t-Samhna 1984).
Bidh Mac an Tuairneir a' sgrìobhadh is a' foillseachadh ann an Gàidhlig is Beurla.
Susbaint
A bheathaDeasaich
Ghabh e foghlam bho Oilthigh Obar Dheathain, a' crìochnachadh maighstireachd ann an Gàidhlig is Spàinntis ann an 2008.[1] Cheumnaich e le iar-cheum Litreachas na h-Èireann is na h-Alba bhon aon oilthigh ann an 2010[1] agus sgrìobh e tràchdas mun tèama aona-ghnèitheachd anns a' bhàrdachd aig Crìsdean Mac Ille-Bhàin is Cathal Ó Searcaigh. Rinn e maighstireachd ann an Sgrìobhadh Ficsean Telebhisein aig Oilthigh Cailleannach Ghlaschu eadar 2011 is 2012, far an do choisinn e sgoilearachd bho MG Alba.[2][1] Bidh e a' fuireach ann an Dùn Èideann far a bheil e na thagraiche ollamhachd ann an Roinn na Ceiltis is Eòlas na h-Alba aig Oilthigh Dhùn Èideann. Foillsichidh a cuid rannsachadh fo ainm Bheurla (Mark Spencer-Turner) le prìomh-ùidh rannsachaidh aige ann an litreachas ùr-nòsach na Gàidhlig is chànanan eile.
BàrdachdDeasaich
Tha bàrdachd Mhic an Tuairneir air a nochdadh ann an Cabhsair, Irish Pages is ann am Poetry Scotland, am measg grunn eile. Chaidh a' chiad chruinneachadh aige, 'Deò'[3], fhoillseachadh ann an 2013.[1] Chaidh an dàrna cruinneachadh aige, 'Lus na Tùise' fhoillseachadh ann an 2016.
Ann an 2014 choisinn e duais na bàrdachd aig Salon Litreachas na Gàidhealtachd agus duais Baker na Gàidhlig aig Seòmar Leughadh an Eilein Sgitheanaich[1]. Ann an 2015 fhuair e dàrna àite ann am farpais nàiseanta Uilleim Blake, son a chuid bàrdachd sa Bheurla.[1] Bha e air geàrr-liosta duais na Gàidhlig aig Fèis Leabhraichean Bhaile na h-Ùige ann am 2015 agus 2016. Ann am 2012 bha e air geàrr-liosta son Comórtas Filíochta an Chornéil Uí Néill[2] agus, ann an 2016, air geàrr-liosta an farpais Dhughlas de hÍde aig Fèis Litreachas Bhaile na mBuillí, an dà chuid stèidhichte ann an Èirinn. Ann an 2016 bhuannaich e am farpais 'Write Up North!" aig Co-nasgadh nan Sgrìobhaichean Albannach.[1]
Bidh e a' sgrìobhadh critig ealain is chaidh aistidhean aige fhoillseachadh ann an Cothrom Ùr agus Dàna.[1] 'S esan deasaiche na Gàidhlig den iris bàrdachd 'Poblachd nam Bàrd.'
DràmaDeasaich
Choisinn Mac an Tuairneir duais Dràmaire Ùr na Gàidhlig ann an 2016 aig Playwrights' Studio Scotland agus Comhairle nan Leabhraichean. Tha e air trì dealbhan-cluiche a sgrìobhadh.
Nochd 'Diuchdadh' ann an Cùirt an Aodainn, Inbhir Nis, ann am Màrt 2016, fo stiùir Mhic an Tuairneir fhèin. 'S e dealbh-chluich sgrìobhte ann am bàrdachd a tha san obair seo. 'S iad 'Tilleadh' is 'Tioradh' na dealbhan-cluiche eile aige.[1]
CeòlDeasaich
Tha Mac an Tuairneir na bhall den chòmhlan Trosg is tha air bhith ann sàs ann an Celtic Connections, Fèis Bhealadruim is iomadach chuirm eile am measg chuirmean air feadh Alba. Ann an 2016 bha e ann an cuairt dheireannaich bonn òr a' Chomuinn Ghàidhealaich far an do sheinn e 'Cumha an t-Seana Ghàidheal' is 'Cànan nan Gàidheal.'
Tha a chuid bhàrdachd air a bhith ga thionndadh gu òrain le tòrr cheòladairean is Ceitidh Nic a' Ghobhainn, Malina Dhòmhnallach is Gillie NicCoinnich nam measg. Tha cleamhnas cruthachail stèidhichte eadar e fhèin is an òranaiche Màiri Anna NicUalraig is còmhla tha iad air dà òran a chur air dòigh: 'Ainneamhag' leis an d' fhuair Còisir Ghàidhlig Inbhir Nis an dàrna àite am farpais MhicShimidh is Tulaich Bhàrdainn ann an 2016, 'Grioglachan', mar chuimhneachain air Magaidh Dhòmhnallach, nach maireann, is a nochdas air a' chlàr ùr aig Màiri Anna fhèin, 'An Dàn.'
Tha Mac an Tuairneir na bhall de Chòisir Ghàidhlig Inbhir Nis.[1]
SgrìobhaidheanDeasaich
- Mac an Tuairneir, Marcas. (2013). Deò ([Ochtertyre, Crieff]: Grace Note Publications) ISBN 978-1-907676-39-0 (leabhar dà-chànanach)
- Mac an Tuairneir, Marcas. (2016). Lus na Tùise ([Halafacs, Alba Nuadh]: Grace Note Publications) ISBN 978-0-9950998-4-5 (leabhar dà-chànanach)
IomraidheanDeasaich
- ↑ 1.0 1.1 1.2 1.3 1.4 1.5 1.6 1.7 1.8 1.9 “Marcas Mac an Tuairneir” (Beurla). Playwrights' Studio, Scotland. Air a thogail 2016-30-10.
- ↑ 2.0 2.1 “Marcas Mac an Tuairneir”. Grace Note Publications. Air a thogail 30mh dhen Dàmhair 2016.
- ↑ Page, Andrew (7mh dhen Lùnasdal 2014): “A Gay Gael: A review of the first gay poetry collection in Gaelic” (Beurla). KaleidoScot. Air a thogail 30mh dhen Dàmhair 2016.


text:
- TIOTAL
- Leac cuimhneachaidh aig Cill Donnain an Eilean Eige
- EXTERNAL ID
- QZP40_687_P166
- ÀITE
- Cill Donnain
- SGÌRE
- Eige
- SIORRACHD/PARRAIST
- INBHIR NIS: Na h-Eileanan Beaga
- DEIT
- 1890
- LINN
- 1640an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31314
- KEYWORDS
- leacan
clachan uaghach
leacan air an snaidheadh
gràbhaladh
snaidheadaireachd
carraighean
Clann Ràghaill
Clann Dòmhnaill
Tha an leac seo ann an toll anns a' bhalla ann an seann chaibeal air Eilean Eige. Chaidh an caibeal a steidheachadh leis an Naomh Donnan a bha ann aig an aon àm ri Calum Cille.
Thathas den bheachd gu bheil an leac a' comharrachadh Clann Ràghnaill aig an robh an t-eilean aig aon àm. 'S e ceann-là na cloiche 1641 ach bha ceann-là eile oirre roimhe sin.
Chaidh an dealbh seo a thoirt à 'Scottish Notes and Queries, leabhar 4, 1890-1891'